c: text/html

text:
Lontar Usada Tiwang 10a – 20a
Ta, carmmaning bêngkêl jae, adas, trikatuka, ma, kadi kêrêp. Mokan taluh denya gringin, cêkoke tetesan, carmmaning bangyang, carmmaning bêngkêl, ma, ong kacubung pucung, angarêrêngada guming, têngahing sagara, kurang beyah komba kombul, mombak ombakan tan katampon, tka urung, 3, [10a] mokan gombeng deñang gringin, pacêhêntêl kudagi.
Ta, tampak lima, trikatuka, bangle adas, babakabeh kayu pait, tuus tuus, paiduh, damuh damuh, tmu tingkih, bawang adas, ma, tunggal.
Nihan tambaning wongagring yanya masawang edan, pati sambatin, sa, lawos, kacur, bangle, kunir, pada mairis, kabeh, muwah isinrong, sari, maja muju, pañjar lang, katik cêngkeh, sura meda, saang, sêmbar ulunatine, pada, peng, 3,
muwah yan ya maluyu, wnang parakna tamba iki, ma, aduh bilah setan isa ajim, bismilah ni rahim, lah sluh lah, samalêmmini, sari esuk, jangan kaul, lamunta gulunaku salêmbar, aku tumapkakên kaul, brakta lailalalaya lami.
Ta, awak lupa, sa, wêding tri kancau, pinipis [10b] tahap, waneh boloñohkna.
Ta, awak lara, sa, ruaning sususruh, lawos, bawang putih, dukut baru, uyah, misraksrakna pinipis wrekna prês tahap.
Ta, dêkah, sa, masui, gintên, kêncur, gamongan, bawang putih, tri katuka, sêmbar tangkahña.
Ta, panasing jro, candhana, isin rong, kameri, wêjêk, we bañyu santên, tahap.
Ta, awak grah, sa, ruaning kayu puri, cangkaruk mêntah, wêjêk we bañu, wdakna.
Ta, panas karakêting jro, sa, lêmbungan, katimahan, pet bañunya, têbu cmêng, tain yeh, tahap.
Ta, cêkehan, tmu, ruaning kamuning, sami pinatih, asêm kawak, musi, gintên, prês tahap.
Ta tuju ras, mdalakên rah ring jro, sa, ruaning bayam, luhur, asêm tanêk, antiganing sawung cmêng, añar, pinrês, roh kabeh, patikane, mrica, 21, [11a] tahap.
Ta, rasa biahma, sa, sembungle sakawit, tmu, kalap, sami makuskus, wngine saring, lungid, katumbah, ma, pukulun sira sanghyat rambat gunung gengirasa kangan, sariranta kasoran, luhur tan kaluhuran, wisesa tan kawisesan, atatamban sembung, kalapa, babakan pule tmuhajenam prungka, limpa bengka, pusuh bengka, paru ketan sibang marajah lambung aptiis tiis.
Ta, ngrasa, sa, ruaning ebun takedan, lenga tanusan, buwat manis, wanggo sari, tahap, ma, ang gni angabarabar tngahing sagara, murub makatar kataran, anyeeb rasa ring jro weteng, ebun takedan ambanana rasa bengang amdal sira risor ri luhur, kedep siddhi mandhi mantranku.
Ta, ngras, sa, ambengan akah glagah, lenga tanusan, ambu, sari lungid, anju tahep, jawnang wangto sari, isinrong, ma, om damalima di papa, tka ayu purnna [11b] jati sariranta siddhi kjer waras, ep.
Ta, kadadak, sa, aereba, 3, ma, cika kawacangka, ika kai genyat, jangandika sandhi mantranku, pangan.
Ta, kadadak, sa, weh mili pinuter, ring sami cmeng, ma, aong lu warwdar, 3.
Ta, kadadak, sa, sga ingulet wori apuh bubuk, panggang dena jenar, weh pati kane, mamah, ma, lipun ring atinmu waras.
Ta, watuk srak, sa, lawos, 3, iris, tasik, sinanga mamah, manik cekuh, tasik matah pinangan.
Ta, buh tanpasangkan, sa, lampuyang, bawang bang, adas sembarakna.
Ta, buh tanpasangkan, sa, idu putih, ma, om hulun saking sabrang, panambut kita abuh tan pasangkan, wala api idu putih, tatamnamu, jroh par waras. Iki pringat, wonge lara wusya kneng tiwang,
yan lara ring weteng kaku, malujug [12a] ring ulunatine, tiwang blusung, nga, lolonya sumanggi gunung, lunak, yeh, madadah aluban. Simbuh ulunatine, krikan jangu,
yan laranya jojos awaknya makeret ngaet layah, tanganya magemelan, tiwang dngen, nga, lolohnya don liligondi, kunyit warangan, jebugarum, sintok, bangle, gamongan, yeh cuka. Borehnya, sai, don kapas tawun, lungid, jebugarum, jae pait, yan tan lukan laranya, ampas lolohnya anggen wedak, sami. Usug sirahnya, bangket candhana ring yeh juwuk linglang. Simbuh ulunatine, aji ampas lolohe, mpunin aji lunak ring lengis, jatunin pees gadubang,
yanya lara langu agigis, tur bilbil tan kawasa [12b] angucap, sukunya lara lempor, sriyat sriyut, tiwang bantang lesungan, nga, lolohnya asaban candhana, yeh juwuk, uyah areng, simbuh bawong muwah tangkas isen matambus, bawang matambus, jatunya bras, boreh batise, kunyit warangan, pamor, yeh limo, pees gadubang.
Yan lara di pungsed di ulunatine, mangilutilut, tur manguyang, tiwang lomba-lomba, nga, lolohnya bangket isen, yeh nyuh, gula jaka. Panampel pungsede, akah blatunge lot, bras bang katumbah,
Yan lara buka kiruk tur ngulat ring pungsed, aduh-aduh tur jangkul tiwang wlut, nga, loloh, liligundi sakamulan, bangle, gamongan, katumbah, musi, jebugarum, lunak, uyah. Panampel pungsede jae cekuh, isin tingkih bawang jatunya, muncuk buah tabia lombok, ulig tatakanya don tibah, [13a] apunin aji lengis,
yan lara mangilut makabasang, tur uyangayingan, tiwang bragenjeng, nga, lolohnya, bangle, jebugarum, sintok musi, katumbah, yeh juwuk, uyah areng,
yan lara katon di jro weteng, kalusa gaganturan, malujugjug, aduh aduh, tiwang lesung, nga, lolohnya, babakan tengulun, babakan jepun, isin rong, gagambiran, yeh juwuk, uyah simbuh lara, sulasih, simbuh laranya, isen kapur, ketan gajih, krikan lesung kayu, gempong canging
yan lara ngilutilut ring wetengnya, malaib pungsed tiwang bragenjongan, nga, tur tangannya uyang. Simbuh maka basang, sembung, sulasih, miana cmeng, uku, uku, sami padha madonya, bawang adas, ketan gajih, lolohnya, babakan jepun, kunyit, katumbah musi, krawes,
yan lara ngejer di ulunati, tked [13b] kapaleyokan, manunggek ring pala, isin dumine pakanyednyed, tur uyang, tiwang grapong, nga, lolohnya paya puwuh sakamulan, akah liligondi, gamongan, kunyit warangan, sintok katik cengkeh, sembar weteng, jebugarum, yeh juwuk, uyah. Simbuh laranya kembang kuning, sami donya, isen kapur, katumbah, musi, krawes. Boreh kwa, babakan kowang, padang lepas sakamulan, katumbah musi, ketan gajih.
Yan lara panes dingin tur masawang langu, mrasa kadi paad, tiwang gramong, nga, lolohnya don sembung rambat, bawang tambus, jatonin pamor kadi batun kacang, muwah bnang pelung dawane dwang depa, bras ajumput, wus mabejek ketelin yeh gumulak, hningne inum.
Yan ring suku baat abih, tur mrasa kiyap tiwang simbar banyu, nga, lolohnya, paya [14a] puwuh, kasinen, padha sakamulan, sulasih miyik, sepet-sepet, bras abang, ampas enggon uwap, pungsede simbuh aji kunyit atambus, luun pabwan.
Yan pules leplep, jrijin ne pagridip, tangan suku kukuh, tiwang grit, nga, wdaknyadon madori ne kuning, bras bang, jebugarum, kasuna jangu, the cuka.
Yan lara ring suku, tanpa bayu lempor, tiwang tumpur sangar, nga, krawi sesaning wong, boreh lanurudnya, salwiring babungkil ne gnep, isinrong cakcak, nyuh mulung karyang am pasnyane, dadah aji pangorengan, basang pangorengane rajah kadi iki,___________ wus lebeng lengise, duduk sayapin wadahin pucung, ika anggen lamurna larane salwir tanpa bayu, nga, ampase dadi boreh, panrusnya salwir ring mantra tuwang, [14b] muwah mantra tutur wnang anggen mbakin ubade.
Malih pangempu lara tiwang kabeh, yadin sebaha nyem, malwang empun krayapan, yadin abeh jro weteng sami wnang, tamba iki jaja makarab, nga, sa, isinrong gnep, tabyabun, muwah emba, isin cekab, kulit asem, akah madori putih, babakan jepun, tangulin, krikan gampinis batun lenga agemel, campuhang raris intuk, goreng aji lengis tanusan, rajah basanga pangorengane.
Yanya wus lebeng lengise, iki tibakang panrusnya, ma, mang, bayu sumbrak urip, 3, ung wisnu sumrak urip, 3, sabhuwana kabeh urip padha jumneng jati pageh, 3. [15a]
Yan lara pakanedned malulunan, babyulan aduh, tiwang sumbilang, nga, pangempel awakna sami, lunak uyah, pamor, lenga tanusan, pees gadubang, lamurudakna kabeh. Inumnya, paya puwuh sakamulan, kunyit, gamongan, cekuh, inggu, katumbah, musi, jebugarum, manyeh juwuk, uyah areng. Ampas lolohe malih aworin babakan book, babakan akah kayu tuju, kasuna jangu, yeh cuka, wdakna kabeh.
Yan lukan larana, bangkutaha mentah, yeh cuka, ampase dadi sembar kabeh, yan lara malwang, tur manle ati, macucuk akeh triyak, tiwang bura wayan, nga, lolohna isen kapur, 7,yis, bangle, 5, yis, mica, 5, besik, yeh cuka, ampase dadi sembuh ulunatine. [15b]
yanya lara byulan sagnahnya, tiwang banu makundang, nga, lolohna, babungkilan, isinrong, gagambiran lunak ring uyah, masub aji clebubgkah. Ampas lolohe adukin babakan tangulun, don liligundi, don limo, don tabia bun, anggen simbuh larana, wdakna kabeh, book tangulun, awar-awar, kayu tuju, sami babakan akahna, jatuna kasuna jangu, tngeh, jae pait, yeh cuka, yan taluwan gringna, borehna, kayu pupug kayu tulak, patik kalah, padha sakamulan, kunyit isen cekuh, gamongan jebugarum, yeh cuka yan limanya malwang, muwah palana teken jrijina sami malwang, tur semutan pakajutjut, tiwang dangap-dangap, nga, wdakna jae pait, tengeh, mica, paci-paci, yeh juwuk.
Yan malwang bilang buku, buka pegat rasana, aduh-aduh peteng lemah, tiwang sya, nga, panampel [16a] larane, kunyit gamongan, cekuh jae, jebugarum, isinrong, katik cengkeh, asaban candhana, yeh juwuk, ketelin lengis tandusan. Lolohna, paya puwuh sakamulan, cekuh, gamongan, trawas sampar wantu, katumbah, musi, jebugarum, ketan gajih, yeh juwuk uyah areng, ampas lolohe dadi boreh kabeh, gohin don tatis bun kakatih, kasuna jangu, yeh cuka.
Yan lara sengi-sengi, peteng lemah, malawang mider-mideran rasanya, tiwang balwang, tur manguyang, wdaknya, babakan tangulun, babakan akah kayu tuju, babakan book tengeh, sintok, masui, jebugarum, kasuna, jangu, yeh cuka.
Yan laranya kabeh nebek ring awakna, ulunatina malujug, tiwang tudwan, nga, lolohna paya puwuh sakamulan, gamongan kunyit, katumbah musi, jebugarum, [16b] yeh juwuk linglang, uyah areng, simbuh laranya, babakan kem, muwah donnyane, katumbah, isen kapur, bras bang.
Iki panuwed, sa, adeng kawu, 7, tebih, ulig dena lembat, wdakna, ma, ong papanta bapanta mementa, bapanta babuntadi, aku panuwed dina sai, tka tis palektik, siddhi mantranku.
Ta, wi_________, sa, bulung dawa, mawadah ban santen kane, tahap.
Ta, wi_________, sa, kasela matambus, santen kane, tahap.
Ta, basang sakit, sa, empol tiying, kayu tawa, kunit warangan bawang adas, brekan sungsungan, sembarakna laranya.
Ta, ngras muwah anguyuhaken rah, sa, buah tibah putih, makukus, dena lepah, bawang adas, majuang yehnya acacangkir, madhu a cangkir, tahap. Malih uwapnya, cacing base, bawang adas.
Ta, ulunati kaku, sa, buah base, tmu tis, [17a] ginten cmeng, tutuh irungna kalih.
Ta, beteg, sa, babakan wangkal, isen, yeh cuka wdakakna.
Ta, beteg, sa, don karuk, isen, 3, yis, sari kuning, santen kane, tahapakna.
Ta, ngrasa, muwah ngmokan ring jro, tur anguyuh ang rah, sa, buah blingbing besi, rujak, yeh arak, gula pasir, panganakna. Malih panembar siksikane, akah padang cekuh, bras mes, tasik manahnah, malih, tutuh, sa, kuud nuh gading, ne sumambuh, raginya katik adas, katik waluh paketan, myana cmeng, juwuk linglang, asaban candana jenggi, gula gabuh, matimbung.
Ta, ngrasa, muwah kaamjana, sa, kuud sumambuh nuh mulung, ne mulu ersania, maplapah, muncuk sulasih mrik, sulasih yeh, padha, 3, [17b] muncuk, muncuk dapdap, 3, muncuk, myana cmeng, 3, muncuk ngudan don canging, ngudan don gatep, sari kuning, matimbung, tahapakna, malih sembar siksikane, sa, don canging ne kuning, don bunut ne kuning, sari kuning, malih inumnya, sa, putih taluh siap slem, yeh arak. Malih papusernya, sa, adeng temako, pees gadubang, tahapakna.
Ta, manguyang ngayingan, sa, tain seksek, atin gamongan, kasuna jangu, pipis, wdakakna.
Ta, angancukancuk ring nabhi, sa, akah tuung polo, tmu ireng, muncuk suren sakamulan, don temako, idubang, urapakna.
Ta, wteng lara, tka luwas sakitnya, sa, isen kunyit, uyah, yeh cuka, tahap. Malih papusernya, sa, babakan campaka, trikatuka, yeh pamor, tampelakna. [18a] Malih sembarnya, don tabia bun, kapkap, bangle, gamongan, isen kunyit, sami kikih, bagiakna, srebuk intuk, isinrong, abagi rajah pamali, uyah manyahnyah, sembarakna laranya.
Ganya seneb tur ugumel, tur kaku ulunatinya, muwah bangkes bangkes, upas ngusun milara, sa, lolohnya, akah padang lepas, bawang tambus, adas, bras bang,
yanya langu nguwon, tur ngahngah maka basang, upas pantara milara, sa, lolohnya, don paspasan, adas, bras bang, bungkil buangit, laluna.
Yanya seneb mangol musing parus, muwah ngutah ya kiap, upas rabug milara, lolohnya, muncuk tuwek, slikur muncuk, bawang adas, cakcakin, seduh baan yeh gumulak.
Yan satata ibuk atinnya, marupa panas awaknya, maklesetan, peteng lemah, [18b] tur bangkes bangkes, ngilutilut awaknya, upas karang sudukan milara, sa, loloh kamuruban, bawang adas, galih cakcak, seduhin dumun wuse embon, yehin tuwak manis, raris pres saring, tahap.
Yan ngejer bayunya, muwah ngoon, tur ya seneb manglunteb, enek ulunatinya, tan kawasa ngutah, sing pangan tanpa rasa jaen, upas kebo dadakan milara, ta lolohnya, karoya sakamulan, bawang adas, pulasari, ketan gajih, cakcak seduhin,
yan lara ring awak krasa grah, mangramang, wate enduk, rasa tanpa bayu, mwang lempor, embuh swaranya, upas tangtangwun milara, ta, lolohnya, karoya sakamulan, bawang adas, pulasari, ketan gajih, cakcak pandusin.
Yan ring tangan suku padha grah, awake nyem, mwah basing [19a] deket, tur twara baanga ngutah, upas balatur milara. Ta, lolohnya, biu gedang ne mara wayah, ring babungkulan padha makikih, sintok masui makrak sami madukan, mapres, bangkete presin juwuk, uyah, raris dadah, aluwaban, tahap. Ampase dadi simbuh larane,
yan kuru lempor, tur tan tuna kiap, tur ngedotang mamanisan, muwah asem aseman, upas kasmaran milara, yan tiwang raris beteg, ta, lolohnya, banyu ketan gajih, bawang tambus, adas, jatunin sarin bunga, raris bejek, malih basehin, swah petat, tahap.
Malih odaknya, sarwwa anganggon, jatunin kasuna masab, lengis miik jatunya.
Yanya mdal mangredek katangkahnya, ring bawong dekah, megat megat cekohanya, krikan gangsa milara, ta, lolohnya, bangket kunyit warangan, lumut batu ne nguda, jatunya bejek bejekin aji muluk bebek, saring tahap.
Yan metu gtih [19b] saking jit, upas warangan milara. Ta, lolohnya, don kayu tangi, bras bang, lumaki uyah areng, majatu tanah di kamulan, ampase dadi uwap.
Metu gtih madidih, upas rasa milara, ta, nyuh gading, gula, mapanggang apanga lebeng, nyag gulanya sepet sepet, majantu baan tain jlati ne tuh, raris cakcak, pres, tahap.
Ta, mata gatel, sa, akah karuk, mica, 1, adas, uyah uku, pahakna socanya, mwah pipisakna. Ta, mata gatel, sa, isen, 3, yis, trikatuka, urapakna socanya.
Ta, mata bang, masanjai, yeh susuning wong durung mauntu, banyu tuli, kum dening sibuh tambaga, banten canang ring kamulan, wus rarisupakna.
Ta, mata pesu yeh, muwah [20a] bengul, sa lunak tanek, maswi, garem uku, pipisakna.
Ta, mata pesu yeh, mwa bengul, sa, sanggalangit, buah dalima, kalembak kasturi, puh socanya.
Ta, mata bang, sa, sanggalangit, kalembak kasturi, puh socannya.
Ta, mata bang, sa, sanggalangit, kalembak kasturi, dalima putih, puh socanya.
Ta, dekah, sa, babakab pule, masui, bawang tambus, lengis anyar, tahap.
Ta, dekah, sa, padang lepas, kunyit warangan bawang adas, sembar ring dada.
Ta, dekah tur bengek, sa, don kamoning, don wales, kunyit warangan, katumbah, nyahnyah, pipis, tahap.
Ta, bangkiang sakit asibak, sa, babakab ancak, menyan madhu, ulig, uwapakna.

robotstxt: allowed

filter: keep


text:
GRIYA SULINGGIH
KODYA DENPASAR
Denpasar Selatan
1. Ida Pedanda Gede Oka Timbul, Griya Puseh, Br. Dangin Peken Desa Sanur
2. Ida Pedanda Ketut Sidemen, Griya Taman Sari, br. Taman, Desa Sanur Kaja.
3. Ida Pedanda Gede Putra Ngejung, Griya Kanginan, Br. Batanpoh, Desa Sanur.
4. Ida Pedanda Gede Telaga, Griya Telaga, Br. Anggrakasih, Desa Sanur.
5. Ida Pedanda Ketut Mas, Griya Delod Peken,Br. Pekandelan, Desa Sanur.
6. Ida Pedanda Gede Putra Manuaba, Griya Sindhuwati, Br. Sindhu, Desa Sanur.
7. Ida Pedanda Gede Buruwan, Griya Dauh Buruwan, Br. Buruwan, Gg.IV.No 4 Desa Sanur.
8. Ida Pedanda Pasuruan, Griya Dauh Buruawan, Br. Buruwan, Gg.VII. No. 2 Desa Sanur.
9. Ida Pedanda Gede Dauh, Griya Buruwan,Br. Buruwan, Gg.IV.No.2 Desa Sanur.
10. Ida Pedanda Gede Oka Manuaba, Griya Toko, Br. Pekandelan, Desa Sanur.
11. Ida Pedanda Penataran Sidemen , Griya Gede Taman, Br. Taman, Desa Sanur.
12. Ida Pedanda Gede Ngurah Kaleran, Griya Kaleran, Br. Batanpoh, Desa Sanur Kaja
13. Ida Pedanda Wanasari, Griya Wanasari, Br. Pekandelan, Desa Sanur.
14. Sri Mpu Pemuteran , Pasraman, Suci, Renon ( Sebelah Monumen Kapten Japa Jl. Hayam Wuruk Denpasar Tanjung Bungkak)
15. Sri Mpu Jaya Tenaya, Griya Batur Sari, Br. Batujimbar, Gg. Kansar, Desa Sanur.
16. Sri Mpu Jaya Danka Sutha Reka, Griya Giri Kusuma, Br. Gaduh, Desa Sesetan.
17. Sri Mpu Daksa Kerta Wisesa, Griya Agung Giri Manik, Br. Pegok, No.2 Gg. Lumba-Lumba Sesetan.
18. Ida Pedanda Gede Putra Mas, Griya Grdr Mas, Br. Tegal Asah, Desa Sanur.
19. Ida Pedanda Putra Beluwangan, Griya Gede Delod Peken, Br. Puseh Kangin Sanur Kauh.
20. Ida Pedanda Gde Anom Timbul, Griya Timbul Intaran Sanu, Br. Puseh Kangin Sanur Kauh.
21. Ida Pedanda Gde Made Abian, Griya Abian, Br. Buruwan Desa Sanur Kaja.
22. Ida Pedanda Istri Rai, Griya Dalem Sanur, Jl. Tukad Nyali No. 45 Sanur.
23. Ida Pedanda Istri Mayun, Griya Kwanji Sanur, Jl. Danau Batur No.6 Sanur.
24. Ida Pedanda Made Sukat, Griya Taman Sari, Jl. Danau Buyan Gg. 6 No. 5
Denpasar Timur
1. Ida Rsi Agung Penatih, Griya Agung Penatih, Br. Sabha Penatih.
2. Ida Pedanda Gde Karang, Griya Karang, Br. Tampakgangsul.
Sumber : dari beberapa sumber
Bersambung…………….


text:
AHrлo-pycckий пepeBoд RING
- RING
-
1) koлbцo 2) roдoBoe koлbцo дpeBecиHы 3) apxиBoлbT apkи 4) флaHeц; xoMyT; бyreлb • to form a ring — oбpaзoBыBaTb koлbцo - adjusting ring - annual ring - apron ring - arch ring - backing ring - bayonet ring - bull ring - centering ring - circular lock ring - clamping ring - compression ring - drip ring - eye ring - false ring - fit ring - flat lock ring - gas ring - gasket ring - gripping ring - grooved gland ring - growth ring - guard ring - handling ring - hearth ring - helve ring - horizontal ring of dome - inner concentric ring - inner eccentric ring - joint ring - labyrinth packing ring - lantern ring of dome - large annual rings - lip-sealing ring - lobed ring - locating ring - lock ring - lubricating ring - magnetic ring - mooring ring - oil control ring - oil ring - outer concentric ring - outer eccentric ring - packing ring - pile ring - piston ring - quad ring - rectangular section ring - reinforcing ring - retaining ring - rod ring - sealing ring - separating ring - setting ring - shearing ring - spacer ring - split ring - spring ring - stiffening ring - thrust ring - timber ring - top tank ring - toroidal ring - tunnel ring - wall ring - wearing ring - wedging ring
БыkoB B.B., ПoздHяkoB A.A.. English-Russian dictionary of construction and new building technologies. AHrлo-Pycckий cлoBapb пo cTpoиTeлbcTBy и HoBыM cTpoиTeлbHыM TexHoлorияM. 2003


text:
Ramal
1Rikala Ida Sang Prabu Rehabeam rauh ring Yerusalem, ida raris munduhang prajurit-prajurit sane sura dira saking pantaran suku Yehuda miwah Benyamin, satus ulung dasa tali akehipun. Ida mapakayunan jaga lunga ka payudan, buat ngwaliang kakuasan idane marep ring suku-suku bangsa Israel sane bagian kaler.
2Nanging Ida Sang Hyang Widi Wasa masabda ring Nabi Semaya,
3mangda dane ngrauhang pawuwus Idane ring Ida Sang Prabu Rehabeam miwah sawatek suku Yehuda lan suku Benyamine, sapuniki:
4“Edaja kita masiat nglawan nyaman kitane paturu bangsa Israel. Mulihja kita ajak makejang. Unduk ane suba liwat ento mula tuah pakarsan Ulun.” Ida dane ipun sami pada satinut ring titah Ida Sang Hyang Widi Wasa punika, tur nenten durus ngyudain Dane Yerobeam.
Ida S
5Ida Sang Prabu Rehabeam malinggih ring kota Yerusalem, tur ida sampun makarya benteng ring kota-kota ring wewidangan Yehuda miwah Benyamin, luire:
6kota Betlehem, Etam, Tekoa,
7Bet-Sur, Soko, Adulam,
8Gat, Mares, Sip,
9Adoraim, Lakis, Aseka,
10Sora, Ayalon miwah Hebron.
11Ida makarya benteng sane kukuh ring kota-kotane punika, tur ida ngenahang senapati adiri ring asing-asing kota punika. Samaliha asing-asing kota punika taler kicen bebekelan pangan, minyak saitun miwah toya anggur.
12Sajaba punika, taler kicen tameng miwah tumbak. Kadi asapunika antuk ida ngwengku wewidangan Yehuda miwah Benyamine.
Parap
13Saking sakuub wewidangan Israele, parapandita miwah wong Lewine pada rauh ngelodang ka Yehuda.
14Wong Lewine pada ngutang pategalannyane miwah tanah-tanah sane lianan, raris magingsir ka Yehuda miwah ka Yerusalem, santukan Ida Sang Prabu Yerobeam ring Israel, miwah pararatu sane ngentosin ida, nenten nglugrain dane ngamargiang darma kapanditan danene ring ayun Ida Sang Hyang Widi Wasa.
15Ida Sang Prabu Yerobeam ngangkat pandita-pandita buat ragan idane ngraga buat ngayahin genah-genah panyungsungan dewa-dewa, bebutan miwah arca lembu sane kardi ida.
16Saking sakancan suku-suku bangsa Israele, anake sane saking nulusing ati mamanah nyungsung Ida Sang Hyang Widi Wasa, Widin Israele sami pada nututin wong Lewine ka Yerusalem, mangdane ipun mrasidayang ngaturang aturan ring Ida Sang Hyang Widi Wasa, Widin leluurnyane.
17Indike punika ngawinang kukuh kaprabon Yehudane, tur tigang taun suennya ipun ngaula ring Ida Sang Prabu Rehabeam, okan Ida Sang Prabu Salomo, sakadi ipun ngaula ring Ida Sang Prabu Daud miwah Ida Sang Prabu Salomo.
Kulaw
18Ida Sang Prabu Rehabeam marabian ring Ida Mahalat, okan Ida Yerimot putun Ida Sang Prabu Daud. Biang Ida Mahalat mapesengan Abihail okan Dane Eliab, putun Dane Isai.
19Sareng rabin idane puniki, ida maputra lanang-lanang tetiga inggih punika: Ida Yeus, Semarya miwah Saham.
20Sasampune punika ida raris marabian sareng Ida Maaka, okan Ida Absalom tur sareng rabin idane puniki, ida maputra lanang-lanang petang diri, inggih punika: Ida Abia, Atai, Sisa miwah Selomit.
21Ida Sang Prabu Rehabeam madue rabi plekutus diri miwah selir nem dasa, putra lanang-lanang ululikur diri miwah oka istri-istri nem dasa diri. Ring pantaran sakancan rabi miwah selir idane, wantah Ida Maaka sane pinih tresnain ida,
22miwah okan idane Ida Abia sane pinih sayangang ida ring pantaran oka-okan idane sami. Samaliha Ida Abia punika sane selik ida, buat jaga ngentosin ida jumeneng nata.
23Saking wicaksana Ida Sang Prabu Rehabeam mapaica tetegenan ring paraputran idane sane lanang-lanang, tur ida ngenahang putra-putran idane punika ring sakuub wewidangan Yehuda miwah Benyamin, ring kota-kota sane mabenteng. Ida asung lugraha mapaica pangan kinum miwah rabi makudang-kudang diri ring paraputran idane punika.


text:
Sang
1Ida Sang Raja Putri ring Seba mireng kabinawan Ida Sang Prabu Salomo, tur ida raris lunga ka Yerusalem misadia mintonin Ida Sang Prabu Salomo antuk makudang-kudang pitaken sane sengkil-sengkil. Ida kairing antuk pangiring idane akeh pisan saha makta unta sane mamuat wewangen, sesocan miwah mas akeh pisan. Rikala ida katemu ring Ida Sang Prabu Salomo, ida raris nakenang saluiring pitaken sane menggah ring pakayunan idane.
2Ida Sang Prabu Salomo nyaurin pitakene punika makasami. Nenten wenten sane sengkil antuk ida nerangang.
3Ida Sang Raja Putri saking Seba mirengang kawicaksanaan Ida Sang Prabu Salomo, miwah ngaksi puri sane sampun wangun ida.
4Ida ngaksi rayunan sane kasodayang ring genah ida sang prabu marayunan, genah paraprakanggen idane, tata kraman pangenter purine miwah pangangge sane anggen ipun, miwah panganggen paraparekane sane ngancangin ida sajeroning marayunan wiadin mainum-inuman, miwah aturan-aturan sane aturang ida ring Perhyangan Agung. Indike punika ngawinang Sang Raja Putri engsek tur angob.
5Ida raris matur ring Ida Sang Prabu Salomo, sapuniki: “Saluiring sane piragi titiang ring panegaran titiange ngeniang indik idewane miwah kawicaksanaan idewane punika sawiakti pisan!
6Nanging sadurung titiang newek rauh tur ngeton indike punika makasami, titiang nenten ngega. Sujatinipun, sane piragi titiang punika durung wenten angan atenga. Kawicaksanaan miwah kasugihan idewane sawiaktinipun langkungan ring sane kabaosang antuk anake.
7Ambate aget jadmane sane ngancangin idewa, sane setata polih sela ring ajeng idewane buat miragiang wacanan idewane sane wicaksana!
8Pujija Ida Sang Hyang Widi Wasa, Widin idewane! Ida sampun nyinahang kadi asapunapi Ida nyuecanin idewa dados ratun wong Israele mangda idewa mrentah sajeroning parab Idane. Santukan Ida sih sueca ring kaulan Idane Israele, tur Ida mapakayun jaga miara ipun salawas-lawasnya, kenginan Ida sampun ngadegang idewa dados ratun bangsane punika, mangdane idewa mrasidayang ngamanggehang pidabdab miwah kadilan.”
9Ida raris ngaturang bebaktan idane ring Ida Sang Prabu Salomo, inggih punika mas sane katahipun langkungan ring petang tali kilogram, miwah wewangen lan sesocan akeh pisan. Nenten naenin wenten wewangen sane kadi asapunika becikipun, sakadi sane katurang antuk Sang Raja Putri saking Seba ring Ida Sang Prabu Salomo.
10(Kaulan Ida Sang Prabu Hiram miwah kaulan Ida Sang Prabu Salomo sane makta mas saking Opir, taler makta taru cendana miwah sesocan.
11Taru cendana punika kanggen undag antuk Ida Sang Prabu Salomo, buat ring Perhyangan Agung miwah ring purin idane, taler kanggen kecapi miwah gambus buat parajuru kidunge. Sadurung punika, nenten naenin wenten paindikan sane kadi asapunika ring tanah Yehuda.)
12Ida Sang Prabu Salomo ngaturin Ida Sang Raja Putri saking Seba sakancan paindikan sane arsayang ida. Sajaba punika, ida taler ngaturin Sang Raja Putri aturan sane lianan, sane makadados pangwales babaktan Ida Sang Raja Putri. Sasampune punika, Sang Raja Putri miwah parapangiring idane raris mawali ka panegara Seba.
Kasug
13Nyabran taun Ida Sang Prabu Salomo molih mas tigalikur tali kilogram akehipun,
14sajabaning pajeg sane kataur antuk paradagang miwah parasudagare. Pararatune ring tanah Arab miwah parabupatine ring wewengkon Israele taler pada ngaturang perak miwah mas ring ida.
15Ida Sang Prabu Salomo makarya tameng ageng-ageng satak katahipun, tur asing-asing tamenge punika kakaput antuk mas sane maencak pitung kilogram akehipun,
16miwah tameng-tameng sane alitan, tur asing-asing tamenge punika kakaput antuk mas maencak tigang kilogram akehipun. Tameng-tamenge punika makasami genahang ida ring gedong sane mawasta Gedung Wanadri Libanon.
17Ida sang prabu taler sampun makarya singasana sane ageng. Singasanane punika abagian kakaput antuk danta miwah sane malih abagian kakaput antuk mas murni.
18Singasanane punika madaging undag nemnem, miwah tatakan cokor sane kakaput antuk mas, sane katepang ring singasanane punika. Ring samping singasanane punika madaging tangan, sane ring sabilang sampingnyane madaging arca singa majujuk.
19Sajaba punika wenten malih arca singa roras akehipun, sane majujuk ring tanggu-tanggun undage sabilang samping. Ring kaprabon sane lianan, durung naenin wenten singasana sane kadi asapunika.
20Sakancan gelas druen Ida Sang Prabu Salomo, makasami malakar antuk mas, miwah sakancan prabote sane ring Gedong Wanadri Libanon sami malakar antuk mas murni. Sapanyeneng Ida Sang Prabu Salomo, perake kabaos nenten wenten pangarganipun.
21Ida madue kapal-kapal samudra, sane malayar sareng-sareng ring kapal-kapal druen Ida Sang Prabu Hiram. Nyabran tigang taun kapal-kapal idane punika rauh tur makta mas, perak, danta, kedis merak miwah bojog.
22Ida Sang Prabu Salomo sugihan miwah wicaksanaan ring pararatune sane lianan ring jagate.
23Pararatune punika sami pada rauh nunas tetimbangan ring ida, misadia mirengang kawicaksanaan sane kapaicayang antuk Ida Sang Hyang Widi Wasa ring ida.
24Asing-asing pararatune punika sami pada makta aturan pabuat Ida Sang Prabu Salomo, minakadinipun: Barang-barang sane malakar antuk perak miwah mas, pangangge, sanjata, wewangen, kuda miwah bagal. Indike punika nglantur nyabran taun.
25Ida Sang Prabu Salomo taler madue badan kreta miwah badan kuda petang tali akehipun miwah kuda tunggangan roras tali akehipun. Kreta miwah kudane punika abagian genahang ida ring Yerusalem miwah sisanipun genahang ida ring kota-kota sane lianan.
26Ida jumeneng ratu ngwengku pararatune ring sawewidangan irika, ngawit saking Tukad Eprate ngantos rauh ring jagat wong Pilistine miwah ngantos rauh ring tepi-siring jagat Mesire.
27Sapanyeneng idane, akeh perake ring Yerusalem pateh sakadi akeh batune, tur akeh taru arase pateh sakadi akeh taru aa sane biasa.
28Ida Sang Prabu Salomo ngrauhang kuda saking Mesir miwah saking sakancan negara sane lianan.
Pamup
29Sapanglanturipun, babad Ida Sang Prabu Salomo saking pangawit rauh ka pamuput kasuratang ring Cakepan Babad Nabi Natane, ring Cakepan Ramalan Dane Ahia sane saking Silo, miwah ring Cakepan Wahyun Dane Nabi Ido, sane taler mamuat indik panyeneng Ida Sang Prabu Yerobeam okan Dane Nebat ring Israel.
30Ida Sang Prabu Salomo mrentah ring Yerusalem, ngwengku sakuub wong Israele, petang dasa taun suenipun.
31Ida raris seda tur kapendem ring Kota Daud, tur putran idane Ida Rehabeam ngentosin ida jumeneng nata.


text:
Napi Sane Ngranayang Kluargane Bagia?
Manut ring ragane, napi . . .
jinah?
tresna?
sane lianan?
NIKI SANE KABAOSANG RING CAKEPAN SUCI
”Bagia sane mirengang saha ngalakonin sabdan Ida Sang Hyang Widi Wasa!”
KAGUNANE ANTUK RAGANE
Polih tresna sane sujati.
Polih hormat sane tulus.
Molihang rasa aman sane sujati.
NAPIKE IRAGA BISA MERCAYAIN CAKEPAN SUCINE PUNIKA?
Bisa. Paling sing wenten dadua alasane:
Ida Sang Hyang widi wasa wantah Pangardin kluarga. Cakepan Suci maosang Ida Sang Hyang Widi Wasa sane mawasta Yehuwa wantah ”kawitan sakancaning katurunan . . . sane wenten ring jagate”. (Epesus 3:14, 15, Cakepan Suci) Inggih, Yehuwa sane ngardi kluarga. Napi kagunane antuk iraga?
Pinehang: Yening ragane ngajeng betutu sane jaan minab ragane jagi mataken napike basane. Sira sane pantes katakenin? Pasti juru masakne.
Pateh, mangda iraga uning napi mawinan kluarga bagia, raris nunas pitutur saking Yehuwa sane ngardi kluarga.
—Purwakaning Dadi 2:18-24.
Ida Sang Hyang Widi Wasa welas asih tekening iraga. Kluarga makasami mangda nunas pitutur saking Yehuwa, sane wenten ring Cakepan Suci. Dados sapunike? ”Santukan ida pacang miare semeton makasami.” (1 Petrus 5:6, 7) Yehuwa mapikayun wantah sane pinih becik antuk iraga
—lan pituturnyane setata maguna! —Pitutur 3:5, 6; Nabi Yesaya 48:17, 18.
RARIS PINEHANG
Punapi mangda ragane dados rabi, utawi meme bapa sane becik?
Cakepan Suci nyawis pitakone punika ring EPESUS 5:1, 2 lan KOLOSE 3:18-21.


text:
Kaped
1Dane Yunus nenten pisan seneng ring indike punika tur dane duka pisan.
2Duaning punika dane raris ngastawa sapuniki: “Duh Ratu Sang Hyang Widi Wasa, boyake titiang sampun matur ring Palungguh IRatu sadurung titiange nilarin umah titiange, mungguing Palungguh IRatu pacang ngamargiang indike puniki? Punika awinanipun titiang raris malaib ka Sepanyol. Titiang uning mungguing Palungguh IRatu punika Widi sane maraga sih sueca miwah welas arsa. Palungguh IRatu setata sabar, tansah becik, tur setata kayun ngubah pakayunan tur nenten durus ngrauhang pasisip.
3Duh Ratu Sang Hyang Widi Wasa, sane mangkin banggayang sampun titiang padem. Becikan titiang padem tinimbang kantun urip.”
4Ida Sang Hyang Widi Wasa tumuli masabda sapuniki: “Apake beneh kita jeg mamedih buka keto?”
5Dane Yunus raris lunga ka dangin kotane punika tumuli malinggih irika. Dane makarya kubu pabuat ragan danene tumuli malinggih ring tengah kubune punika sambilang dane nyantosang indik sane pacang nibenin kota Niniwe punika.
6Ida Sang Hyang Widi Wasa tumuli numbuhang wit taru asiki kantos ngungkulin Dane Yunus, mangda dane nyidayang mateduh irika, mangdane dane jaga rumasa seneng. Dane Yunus seneng pisan ring wit tarune punika.
7Nanging benjang semengnyane, malantaran titah Ida Sang Hyang Widi Wasa, raris wenten uled morot wit tarune punika, mawinan wit tarune punika raris padem.
8Sasampun suryane endag, Ida Sang Hyang Widi Wasa raris ngrauhang angin panes saking kangin sane ngawinang Dane Yunus tambis-tambis niwang kabatek antuk panes suryane sane nujah duur danene. Duaning punika dane ngajap-ajap mangda dane gelis seda. Sapuniki baos danene: “Melahan suba idewek mati bandingang teken enu idup.”
9Nanging Ida Sang Hyang Widi Wasa raris ngandika ring dane sapuniki: “Apake patut kita pedih ulihan punyan kayune ento?” Dane Yunus tumuli matur sapuniki: “Sampun pantes yening titiang pedih, kantos titiang padem.”
10Ida Sang Hyang Widi Wasa raris ngandika ring dane sapuniki: “Punyan kayune ento tumbuh sajeroning apeteng tur buin manine lantas ia sirna. Kita tusing taen miara kayune ento, tur kita tusing taen numbuhang ia. Nanging jeg kita maselselan ulihan kayune ento.
11Apa buin Ulun, Ulun patut madalem kota Niniwene, kotane ane gede ento. Yen itung, ditu ada anak cerik-cerik ane tan padosa lebihan teken 120.000 diri liunne. Aketo masih ditu liu ada ingon-ingon.”


text:
Parap
1Parasemeton, sujatinipun tiang tan patut matur ring parasemeton sakadi marep ring anak sane sampun kalingganin antuk Roh Ida Sang Hyang Widi Wasa. Nanging patutipun tiang mabaos sakadi marep ring anak sane biasa ring jagate puniki, sane kantun madewek rare sajeroning kapracayan ring Ida Sang Kristus.
2Punika awinanipun semeton aturin tiang susu, boya ajeng-ajengan biasa, santukan semeton durung mrasidayang ngeled. Tur rauh mangkin taler semeton durung mrasidayang,
3santukan parisolah semetone kantun sakadi anake sane biasa ring jagate puniki. Ring pantaran semetone kantun wenten iri ati miwah ieg. Boyake paindikane punika sampun nyinahang, mungguing parisolah semetone tan bina ring parisolah anake sane biasa ring jagate puniki, sane urip nganutin indrian jagate?
4Yen wenten ring pantaran semetone sane mabaos: “Tiang ene roang Paulus”, miwah sane tiosan mabaos: “Tiang maroang Apolos”, boyake paindikane punika sampun nyinahang, mungguing semeton maparisolah pateh sakadi sakancan anake sane biasa ring jagate puniki?
5Sapasirake Apolos punika? Miwah sapasirake Paulus punika? Tiang puniki wantah parekan-parekan Ida Sang Hyang Widi Wasa sane nuntun semeton mangda semeton pracaya ring Ida Sang Hyang Widi Wasa. Tiang wantah ngamargiang ayah-ayahan, sane kapituduhang antuk Ida Sang Panembahan ring tiang suang-suang.
6Tiang sane nandur, Apolos sane nyiram, nanging Ida Sang Hyang Widi Wasa sane numbuhang.
7Anake sane nandur wiadin sane nyiram punika nenten penting. Sane penting wantah Ida Sang Hyang Widi Wasa, santukan Ida sane numbuhang tetandurane punika.
8Sane nandur miwah sane nyiram punika pateh; benjangan Ida Sang Hyang Widi Wasa pacang ngicen ipun pikolih manut pakaryanipune suang-suang.
9Tiang sareng sami puniki dados anak sane makarya sinarengan pabuat Ida Sang Hyang Widi Wasa, tur semeton puniki minakadi pategalan padruen Ida Sang Hyang Widi Wasa. Semeton taler minakadi wewangunan druen Ida Sang Hyang Widi Wasa.
10Malantaran sih pasuecan Ida Sang Hyang Widi Wasa, sane kapaicayang ring tiang, tiang minakadi dados undagi sane pradnyan sane sampun masang dasar, raris anak tios nglanturang ngwangun wewangunane punika. Nanging anake sane jaga nglanturang wewangunane punika, ipun patut waspada sapunapi patutne ipun ngwangun.
11Santukan Ida Sang Hyang Widi Wasa ngraga sampun mastiang, mungguing Ida Hyang Yesus kewanten sane dados dasar wewangunane punika, tan wenten malih sane lianan sane dados kanggen dasar.
12Wenten anak sane jaga ngwangun antuk mas, perak, sesocan, kayu, padang sane tuh, wiadin sumi ring duur dasare punika.
13Benjang pungkur ring rahina rauh Ida Hyang Yesuse, punika sami pacang sinah. Santukan Ida pacang rauh maduluran geni, tur geni punika pacang mintonin wewangunane punika, jaga muktiang kawentenanipune sane sujati.
14Yening wewangunane punika nenten puun, anake punika pacang nampi hadiah.
15Nanging yening wewangunanipune puun, ipun pacang pocol. Ipun newek jaga molih rahayu, sakadi anak sane luput saking wewangunan sane puun.
16Punapike semeton nenten uning, mungguing semeton puniki perhyangan linggih Ida Sang Hyang Widi Wasa, tur Roh Idane malingga sajeroning semeton?
17Duaning punika yen wenten anak sane nguug perhyangan linggih Ida Sang Hyang Widi Wasa, Ida sinah ngeseng anake punika. Santukan perhyangan linggih Ida Sang Hyang Widi Wasa punika suci, tur semeton sane dados perhyangan linggih Idane punika.
18Sampunang kantos wenten anak sane ngapus deweknyane niri. Yening ring pantaran semetone wenten sane marasa deweknyane ririh manut cara ring jagate iriki, ipun patut dados anak nambet, mangdane ipun yakti dados anak sane wicaksana.
19Santukan paindikan sane kawastanin karirihan antuk jagate puniki, paindikane punika kawastanin kanambetan ring ayun Ida Sang Hyang Widi Wasa. Sakadi sane sampun kasurat ring Cakepan Sucine: “Ida Sang Hyang Widi Wasa mungklekang anake ririh punika malantaran karirihanipune niri.”
20Wenten malih kakecap sane tiosan ring Cakepan Sucine: “Ida Sang Panembahan wikan mungguing pepineh anake sane ririh punika tan paguna.”
21Duaning punika sampunangja wenten anak sane nyumbungang deweknyane malantaran antuk paindikan sane prasida kakardi antuk imanusa. Santukan makasami punika sampun kapaicayang dados druen semetone.
22Mungguing Paulus, Apolos miwah Kepas, jagate puniki, indik padem miwah urip, rahinane mangkin miwah sane pacang rauh, punika sami semeton sane nuenang.
23Kadi asapunika taler semeton sareng sami puniki druen Ida Sang Kristus, tur Ida Sang Kristus druen Ida Sang Hyang Widi Wasa.


text:
Okan
1Ida Sang Hyang Widi Wasa ngandika ring tiang sapuniki: “Ngalihja kertas tulis ane lumbang, tur tulisin aji tulisan ane gede-gede kene: ‘Gangsarang ngrampok, becatang majejarahan.’
2Ngalihja anak ane dadi andelang dadua, nah ento Pandita Uria muah Sakaria pianak Yeberekiane makadadi saksi.”
3Sasampune punika kurenan tiange raris beling. Rikala pianak tiange lekad Ida Sang Hyang Widi Wasa ngandika ring tiang sapuniki: “Adaninja ia Gangsar Ngrampok Becat Majejarah.
4Satonden anake cerik ento bisa ngorahang meme wiadin bapa, kasugihan Damsike muah jejarahan Samariane makejang lakar rampasa baan raja Asure.”
Sang
5Ida Sang Hyang Widi Wasa malih ngandika ring tiang.
6Sapuniki pangandikan Idane: “Sawireh rakyate ene suba nulak yehe ane membah degdeg uli di Siloah, tur jejeh ngetor di arepan Raja Resine muah Raja Pekahe,
7Ulun Sang Hyang Widi Wasa lakar nekaang raja Asure muah wadua balanne makejang buat ngebug gumi Yehudane. Ia lakar mangseh waluya buka blabar Tukad Eprate, nglancah tepi-tepinnyane makejang.
8Ia lakar nglambuk gumi Yehudane buka blabare ane yehne maluab, nglancah nganti teked ka baong, tur nglancah saluiring ane ada.” Ida Sang Hyang Widi Wasa ngiangin iraga! Ida ngebatang kampid Idane buat nyayubin panegara druen Idane.
9Ih parabangsa pada mapunduhja tur ajerihja! Ih paraanak sane magenah ring jagate sane doh-doh, pada piragiangja! Pada sayagaja buat mayuda, nanging pada ajerihja! Inggih pada sayagaja, nanging pada ajerihja!
10Karyanangja ragane rencana. Nanging rencanane punika makasami tan paguna, santukan Ida Sang Hyang Widi Wasa ngiangin tiang.
Ida S
11Antuk kakuatan sane ageng Ida Sang Hyang Widi Wasa mapakeling tiang mangda tiang nenten nuut margi sane katuut antuk bangsane punika. Sapuniki pangandikan Idane:
12“Edaja kita nyruronin rencanan jlemane ento tur edaja takut teken paundukan ane takutina.
13Ingetangja mungguing Ulun Sang Hyang Widi Wasa Ane Maha Kuasa, maraga suci. Tuah Ulun dogen ane patut takutin kita.
14Uli krana kasucian Ulune ane ngangobin, Ulun waluya buka batune ane ngranayang bangsane ento katanjung muah satmaka jeet ane ngejuk rakyat Yehuda, Israel muah rakyat Yerusaleme.
15Liu anake ane lakar katanjung ditu. Ia lakar labuh tur benyah. Ia lakar kategul baan jeet.”
Pakel
16Ih paramurid gurune, cening patut ngebag muah miara sabda ane kapaicayang baan Ida Sang Hyang Widi Wasa teken guru.
17Ida Sang Hyang Widi Wasa suba nyingidang ragan Idane marep teken kaulan Idane, nanging guru pracaya teken Ida tur tuah ngajap-ajap teken Ida dogen.
18Guru dini ngajak pianak-pianak paican Ida Sang Hyang Widi Wasa teken guru. Ida Sang Hyang Widi Wasa Ane Maha Kuasa ane malingga di Gunung Sion suba ngutus iraga ajak makejang makadadi utusan ane idup pabuat rakyat Israele.
19Nanging bangsane ento lakar ngongkon cening nakonang pawisik teken balian sadege ane kurak-karik muah kemak-kemik. Ia lakar ngomong kene: “Cutetipun rakyate nunasang sabda saking roh-roh tur mataken ring anak sane sampun padem, pabuat anak sane kantun urip.”
20Cening patut masaut kene: “Pirengangja paindikan sane kurukang ring semeton antuk Ida Sang Hyang Widi Wasa. Sampunangja nglinguang baos tukang tenunge, santukan paindikan sane baosang ipun ring semeton pacang ngawinang semeton sengkala.”
Masa
21Bangsane punika pacang ngumbara ring panegara punika, mlarat tur seduk. Sajeroning ipun nandang seduk lan pedih, ipun pacang nemah raja miwah Widinnyane. Ipun pacang nulengek ka langite.
22Wiadin nguntul ka tanahe, nanging ipun nenten jaga ngeton punapa-punapi sajawining pakewuh miwah peteng dedet, inggih punika peteng sane ngresresin ring genahipune kentungang.


text:
Ida S
1Sasampune punika, Ida Sang Prabu Salomo raris ngastawa, sapuniki: “Duh Ratu Sang Hyang Widi Wasa, Palungguh IRatu sampun ngarsayang jaga malinggih ring mega miwah ring genahe sane peteng dedet.
2Sane mangkin titiang sampun ngwangun Perhyangan Agung buat linggih Palungguh IRatu salami-laminipun.”
3Sawatek wong Israele sami pada majujuk irika. Sang prabu tumuli ngarepin ipun, saha nunasang ipun merta ring ayun Ida Sang Hyang Widi Wasa.
4Sapuniki pangandikan idane: “Pujija Ida Sang Hyang Widi Wasa, Widin Israele! Ida suba ngamanggehang prajanjian Idane, ane kardi Ida teken ajin tiange, Sang Prabu Daud, dugase Ida masabda kene:
5‘Ngawit uli dugase Ulun ngajak kaulan Ulune pesu uli Mesir, kanti kayang jani, tusing ada kota ane pilih Ulun di tanah Israele, buat dadi tongos nyujukang Perhyangan ane dadi linggih Ulune. Buina tusing ada anak ane pilih Ulun buat lakar mimpin kaulan Ulune Israel.
6Nanging ane jani Ulun suba milih Yerusalem dadi tongos nyungsung Ulun, muah kita Daud, buat mrentah kaulan Ulune.’”
7Ida Sang Prabu Salomo malih nglanturang pangandika, sapuniki: “Ajin tiange ngrencanayang buat ngwangun Perhyangan, buat nyungsung Ida Sang Hyang Widi Wasa, Widin Israele,
8nanging Ida Sang Hyang Widi Wasa masabda teken ida, kene: ‘Beneh pesan kita makeneh nyujukang Perhyangan buat linggih Ulune,
9sakewala kita tusing lakar nyidayang nyujukang. Nanging pianak kitane, pianak buah basang kitane, ane lakar nyujukang Perhyangan Ulune.’
10Ane jani Ida Sang Hyang Widi Wasa suba nagingin janjin Idane. Tiang suba ngentinin ajin tiange madeg ratu di Israel, tur tiang suba nyujukang Perhyangan buat nyungsung Ida Sang Hyang Widi Wasa, Widin Israele.
11Tiang suba nglinggihang di Perhyangan Agunge, Peti Prajanjian ane misi tebihan batu matulis prajanjian, ane kakardi baan Ida Sang Hyang Widi Wasa ngajak bangsa Israele.”
Panga
12Sasampune punika, ring arepan rakyate sami, Ida Sang Prabu Salomo raris mamargi tur ngadeg ring arepan pamorboran aturane, sarwi nyakupang tangan ngastawa.
13Ida Sang Prabu Salomo sampun makarya panggung sane malakar temaga, sane linggahipun 2,2 meter mrepat, miwah tegehipune 1,3 meter, tur kagenahang ring basan tengah natare. Ida munggah ring panggunge punika, tumuli matedoh, ring arepan rakyate sami sarwi nyakupang tangan muspa ka langite.
14Ida ngastawa sapuniki: “Duh Ratu Sang Hyang Widi Wasa, Widin Israele, ring sakancan langite miwah pretiwine nenten wenten Widi sane nyamenin Palungguh IRatu. Palungguh IRatu ngamanggehang prajanjian Palungguh IRatu, samaliha Palungguh IRatu nyinahang sih pasuecan Palungguh IRatu ring kaula druene, rikalaning ipun sairing ring Palungguh IRatu saking saguluking manah.
15Palungguh IRatu sampun ngamanggehang prajanjian sane kardi Palungguh IRatu ring ajin titiange Daud. Ring rahina puniki sakancan sabdan Palungguh IRatu sampun kadagingan.
16Duh Ratu Sang Hyang Widi Wasa, Widin Israele, sane mangkin ledang Palungguh IRatu ngamanggehang taler prajanjian sane lianan, sane kardi Palungguh IRatu ring ajin titiange, rikala Palungguh IRatu masabda ring ida mungguing salah tunggal katurunan idane, tansah jaga wenten sane mrentah dados ratun wong Israele, yening katurunan idane punika pageh satinut ring Palungguh IRatu, sakadi sane sampun laksanayang ida.
17Duaning punika, duh Ratu Sang Hyang Widi Wasa, sane mangkin dumadakja kadagingan sakancan janjin Palungguh IRatune ring parekan druene Daud.
18Duh Ratu Sang Hyang Widi Wasa, punapike Palungguh IRatu wiakti jaga kayun malinggih ring mrecapada ring pantaran manusane? Sujatinipun, sakancan langite nenten mrasidayang dados linggih Palungguh IRatu punapi malih Perhyangan Agung sane wangun titiang puniki.
19Duh Ratu Sang Hyang Widi Wasa, Widin titiange! Titiang puniki parekan Palungguh IRatu! Pirengangja pangastawan titiange, tur daginginja pinunas titiange sane aturang titiang ring ayun Palungguh IRatu.
20Cingakja Perhyangan Agung puniki siang miwah latri. Palungguh IRatu sampun majanji mungguing genahe puniki dados genah nyungsung Palungguh IRatu. Duaning punika pirengangja pinunas titiange, rikalaning titiang tangkil tur ngastawa ring Perhyangane puniki.
21Pirengangja pangastawan titiange miwah pangastawan kaula druene Israel, rikala ipun nangkil tur ngastawa ring genahe puniki. Pirengangja pinunas titiange, miwah ampurayangja titiang saking linggih Palungguh IRatune ring suargan.
22Yening wenten anak sane kadalih maiwang marep ring timpalipune, raris kabakta ring pamorboran aturan druene ring Perhyangan Agung puniki, buat jaga masumpah mungguing ipun tan paiwang,
23duh Ratu Sang Hyang Widi Wasa pirengangja saking suargan, tur tepasinja parekan Palungguh IRatu. Sisipangja jadmane sane iwang sakadi patutipun, tur bebasangja jadmane sane tan paiwang.
24Yening kaula druene Israel kakaonang antuk meseh-mesehipune, malantaran ipun sampun madosa ring ayun Palungguh IRatu, tur sasampune punika, yen ipun mawali tangkil ring ayun Palungguh IRatu ring Perhyangan Agung puniki, saha ngasorang dewek ngastawa nunas pangampura ring Palungguh IRatu,
25pirengangja pinunas ipune saking suargan. Ampurayangja dosan kaula druene, tur baktaja ipun mawali ka tanah sane sampun paicayang Palungguh IRatu ring ipun miwah ring paraleluuripune.
26Yening Palungguh IRatu muntet sabeh, santukan kaula druene sampun madosa ring ayun Palungguh IRatu, tur sasampune punika, yen ipun kapok tur umedek ring Perhyangan Agung puniki, saha ngasorang dewek ngastawa ring ayun Palungguh IRatu,
27duh Ratu Sang Hyang Widi Wasa, pirengangja pinunasipune saking suargan, tur ampurayangja dosa-dosan parekan druene, bangsa Israel, tur urukja ipun nglaksanayang paindikan sane patut. Sasampune punika, duh Ratu Sang Hyang Widi Wasa, tedunangja sabeh ring tanah druene puniki, sane sampun paicayang Palungguh IRatu ring kaula druene, makadados pusakanipune.
28Yening jagate puniki katempuh antuk sayah ageng wiadin grubug, wiadin tetanduran gandume karusak antuk mrana balang, wiadin angin baret wiadin yen kaula druene kagebug antuk meseh-mesehipune, wiadin wenten sakit pinakit ring pantaranipune,
29pirengangja pinunasipune. Yening wenten salah tunggil kaula druene Israel, nandang duhkita banget pisan raris ipun nyakupang lima ngastawa ring Perhyangan Agung puniki,
30pirengangja pangastawanipune. Pirengangja pinunas ipune saking linggih Palungguh IRatu ring suargan tur ampurayangja ipun. Palungguh IRatu ngwikanin daging pepineh manusane. Paicayangja ring jadmane suang-suang, manut sakadi sane sampun kacawisang pabuat ipun,
31mangda kaula druene prasida ajerih tur satinut ring Palungguh IRatu sakantun ipun urip ring jagat sane paicayang Palungguh IRatu ring paraleluur titiange.
32Yening wenten wong sunantara sane magenah ring panegara sane doh, miragi indik kagungan miwah kawisesan Palungguh IRatu miwah indik Palungguh IRatune tansah mapakardi ayu, tumuli ipun ngastawa ring Perhyangan Agung puniki,
33pirengangja pangastawanipune. Saking suargan genah Palungguh IRatune malinggih, pirengangja pinunasipune, tur daginginja paindikan sane tunas ipun ring Palungguh IRatu, mangda sakancan bangsane ring jagate prasida uning ring Palungguh IRatu, tur satinut ring Palungguh IRatu, sakadi sane kalaksanayang antuk kaula druene Israel. Malantaran punika ipun jaga uning, mungguing Perhyangan Agung sane sampun wangun titiang puniki, mula dados genah nyungsung Palungguh IRatu.
34Yening Palungguh IRatu nitahang kaula druene medal ka payudan nglawan meseh-mesehipune, tur ipun ngastawa ring ayun Palungguh IRatu yadian ring dija jua genahipune, tur ipun marep ka kota seselikan Palungguh IRatune miwah marep ka Perhyangan Agung sane sampun wangun titiang pabuat Palungguh IRatu puniki,
35pirengangja pangastawan ipune. Pirengangja pinunas ipune saking suargan, tur icenja ipun molih ring rana.
36Yening kaula druene ngardi dosa pamantuka ring ayun Palungguh IRatu, (santukan nenten wenten jadma sane nenten madosa) tur sajeroning duka Palungguh IRatu manggayang ipun kakaonang antuk meseh-mesehipune, raris ipun katawan tur kabakta ka panegara sane lianan, yadiastun upami panegara punika doh pisan,
37pirengangja pangastawan kaula druene. Yening ring panegarane punika ipun kapok tur ngastawa ring ayun Palungguh IRatu, saha ngangkenin ambate ageng dosa miwah kacorahan sane sampun laksanayang ipun, pirengangja pinunasipune, duh Ratu Sang Hyang Widi Wasa.
38Yening ring panegara punika ipun sawiakti tur saking jujur kapok, sinambi ngastawa ring ayun Palungguh IRatu marep ka jagate puniki, inggih punika jagat sane sampun paicayang Palungguh IRatu ring paraleluur titiange miwah marep ka kota sane sampun selik Palungguh IRatu, ping kalih marep ka Perhyangan Agung puniki, sane sampun wangun titiang pabuat Palungguh IRatu,
39rarisang pirengang pangastawanipune. Saking linggih Palungguh IRatune ring suargan, pirengangja pinunasipune, tur suecaninja ipun miwah ampurayangja sakancan dosan kaula druene.
40Sane mangkin, duh Ratu Widin titiange, cingakja titiang tur pirengangja sakancan pangastawan sane katurang ring genahe puniki.
41Duh Ratu Sang Hyang Widi Wasa, sane mangkin rarisangja matangi, tur ngranjing ka Perhyangan Agung puniki, kasarengin antuk Peti Prajanjiane, sane makadados lawat kawisesan Palungguh IRatune, tur malinggihja irika ngantos salami-laminipun. Mertaninja parapandita druene, ring saluiring laksanannyane, samaliha dumadakja sawatek kaula druene sami pada bagia, malantaran sih pasuecan Palungguh IRatune ring ipun.
42Duh Ratu Sang Hyang Widi Wasa, sampunangja tulaka sang prabu sane sampun selik Palungguh IRatu punika. Elingangja sih pasuecan Palungguh IRatune sane tumiba ring parekan druene Daud.”


text:
Ida S
1Roh Ida Sang Hyang Widi Wasa ngencegin Dane Asarya, okan Dane Oded,
2tur dane tumuli tangkil ring Ida Sang Prabu Asa. Irika dane matur kadi asapuniki: “Duh Ratu Sang Prabu Asa miwah parasemeton suku Yehuda miwah Benyamin makasami, pirengangja atur titiange! Ida Sang Hyang Widi Wasa ngiangin palungguh iratu, yening palungguh iratu tansah ngiring Ida. Yening palungguh iratu ngulati Ida, palungguh iratu pacang kalugra manggihin Ida, nanging yening palungguh iratu nilar Ida, Ida taler pacang ngutang palungguh iratu.
3Sampun sue pisan wong Israele nenten nyungsung Widi sane sujati, nenten wenten pandita sane ngurukang ipun, tur ipun nenten maderbe pidabdab.
4Nanging yening ipun katempuh antuk kakewehan, ipun mawali rauh tangkil ring Ida Sang Hyang Widi Wasa, Widin Israele. Ipun pada ngulati Ida, tur ipun kalugra manggihin Ida.
5Duk masane punika anake nenten mrasidayang malalungayan saha rahayu, santukan wenten kamewehan miwah karusuhan ring jagate makasami.
6Bangsane sane asiki anglurug bangsane sane lianan miwah kotane sane asiki anglurug kotane sane lianan, santukan Ida Sang Hyang Widi Wasa nibakang kamewehan miwah bencana ring bangsa-bangsane punika.
7Nanging palungguh iratu patut pageh ring kayun, tur sampunang rumasa ajerih. Pakaryan sane laksanayang palungguh iratu punika pacang mapikolih.”
8Rikala Ida Sang Prabu Asa mireng pawuwus sane katurang antuk Dane Asarya okan Dane Oded punika, ida raris rumasa pageh ring pakayunan. Ida tumuli ngaonang sakancan arcane ring tanah Yehuda miwah Benyamin miwah sakancan arcane ring kota-kota sane sampun kaonang ida ring pagunungan Epraim. Ida taler ngamecikang pamorboran aturan Ida Sang Hyang Widi Wasa, sane magenah ring natar Perhyangan Agunge.
9Akeh jadmane saking pantaran suku-suku Epraim, Manase miwah Simeon, pada rauh nyadpada ring Ida Sang Prabu Asa, tur pada magumana ring kaprabon idane, santukan ipun sampun pada manggihin, mungguing Ida Sang Hyang Widi Wasa ngiangin Ida Sang Prabu Asa. Ida Sang Prabu Asa raris munduhang ipun makasami sinarengan ring wong Yehuda miwah wong Benyamine.
10Ring sasih sane kaping tiga, taun sane kaping limolas panyeneng Ida Sang Prabu Asa, ida miwah rakyate sareng sami mapunduh ring Yerusalem.
11Ring rahinane punika ida miwah rakyate sami ngaturang aturan ring Ida Sang Hyang Widi Wasa. Aturane punika kambil saking jejarahan sane sampun keniang ida, luiripun: banteng pitung atus ukud miwah biri-biri pitung tali ukud.
12Ida miwah rakyate sami raris pada majanji, mungguing ida miwah rakyate sami pada saadung jaga nyungsung Ida Sang Hyang Widi Wasa, Widin leluurnyane, antuk saguluking kayun miwah jiwannyane suang-suang.
13Asing-asing anak, tua bajang, luh muani, sane nenten nyungsung Ida Sang Hyang Widi Wasa patut kadanda pati.
14Antuk suara sane jangih ida miwah ipun raris masumpah sajeroning parab Ida Sang Hyang Widi Wasa, mungguing ida miwah rakyate sami jaga ngamanggehang prajanjiane punika, tur sasampune punika ida miwah rakyate sami masuryak saha ngupin trompet.
15Sawatek wong Yehudane sami pada bagia ring manah, santukan ipun majanji punika antuk saguluking manahipune. Ipun pada rumasa liang ring manah nyungsung Ida Sang Hyang Widi Wasa, tur Ida Sang Hyang Widi Wasa ledang nrima ipun, tur Ida ledang mapaica sutrepti ring ipun ring sawewidanganipune.
16Ida Sang Prabu Asa nyurudang lungguh ninin idane dados ibu suri, santukan ninin idane punika sampun makarya arca Dewi Asera sane cemer. Ida Sang Prabu Asa nektek arcane punika, raris kaintuk ngantos dekdek, sasampune punika tumuli katunjel ring Lebak Kidrone.
17Yadiastun Ida Sang Prabu Asa nenten nyirnayang sakancan genah nyungsung soroh dewa-dewane ring jagate punika, sapanyeneng idane, ida kantun taler satia tuu ngiring Ida Sang Hyang Widi Wasa.
18Sakancan barang-barang sane pecak katurang ring Ida Sang Hyang Widi Wasa antuk ajin idane Sang Prabu Abia, miwah barang-barang mas perak sane aturang ida ngraga, makasami genahang ida ring Perhyangan Agung.
19Duk panyeneng idane, kantos taun sane kaping pasasur, irika nenten naenin malih wenten yuda.


text:
Ida S
1Sawatek wong Yehudane raris milih putran Ida Sang Prabu Amasia sane wau mayusa nembelas taun, sane maparab Usia buat ngentosin ajin idane jumeneng nata.
2(Sasampun Ida Sang Prabu Amasia seda, Ida Sang Prabu Usia raris malih ngrampas kota Elate, tur kotane punika malih kabecikang.)
3Ida Sang Prabu Usia madeg ratu, riwau ida mayusa nembelas taun, tur ida nyakra werti ring Yerusalem seket kalih taun suenipun. Biang idane mapesengan Yekolia, saking Yerusalem.
4Satinut ring tetuladan ajin idane, ida nglaksanayang paindikan-paindikan sane ngawinang ledang pakayunan Ida Sang Hyang Widi Wasa.
5Sapanyeneng Dane Sakaria, pangabih idane ngeniang ring indik agama, ida ngastiti bakti ring Ida Sang Hyang Widi Wasa saha satia tuu tur Ida Sang Hyang Widi Wasa ngamertanin ida.
6Ida Sang Prabu Usia mayuda nglawan wong Pilistin. Ida nguugang tembok kota-kota Gat, Yabne miwah Asdode, tur ida ngwangun kota-kota sane madaging benteng ring kiwa tengen kota Asdode miwah ring wewidangan wong Pilistine sane lianan.
7Ida Sang Hyang Widi Wasa nulungin ida ngaonang wong Pilistin, wong Arab sane magenah ring Gur-Baal miwah wong Meunime.
8Wong Amone pada ngaturang upeti ring Ida Sang Prabu Usia, tur ida dados prabu sane kalintang mawisesa, kantos kabinawan idane sumebar rauh ka Mesir.
9Ida Sang Prabu Usia mapikukuh benteng-benteng kota Yerusaleme, malantaran ida makarya menara ring Gapura Bucu, ring Gapura Lebak miwah ring bucu-bucun temboke.
10Ida taler makarya menara-menara sane kukuh bakuh ring tegal melakange, miwah makarya semer akeh pisan, santukan ida madue ingon-ingon akueh pisan ring bongkol gununge bedauh miwah ring tanahe dangsah. Santukan ida seneng mamacul, ida raris ngangsok-ngangsok rakyate manda nandur wit anggur ring pagunungan miwah ngolah tanah-tanahe sane lemek.
11Ida madue wadua bala akeh pisan sane sregep jaga mayuda. Daptar wadua balane punika kagambel antuk sekretaris-sekretaris idane, inggih punika Dane Yeiel miwah Dane Maaseya, sane kapimpin antuk Dane Hananya salah tunggil prakanggen ida sang prabu.
12Wadua balane punika kamong antuk komandan sareng kalih tali tigang atak akehipun.
13Sajeroning rehrehan komandan-komandane punika wenten prajurit tigang atus pitung tali limang atus diri akehipun, sane sura dira ring rananggana, buat nglawan meseh-meseh ida sang prabu.
14Ida Sang Prabu Usia mapaica gegaman ring wadua balan idane, luire: tameng, tumbak, topi waja, baju besi, panah miwah blangsut.
15Ring Yerusalem tukang-tukang idane sane pradnyan makarya pakakas buat nibakang panah miwah nyabatang batu ageng-ageng saking menara-menara wiadin saking bucu-bucun tembok kotane. Kabinawan idane sumebar milehan tur ida dados mawisesa pisan, malantaran pitulungan sane tampi ida saking Ida Sang Hyang Widi Wasa.
Ida S
16Nanging sasampun Ida Sang Prabu Usia dados kuat pisan, ida sayan sumbung, tur indike punika ngawinang ida nemu sengkala. Ida langgana ring Ida Sang Hyang Widi Wasa malantaran ida lunga ka Perhyangan Agung buat morbor menyan ring pasepane.
17Sang Pandita Asarya, kasarengin antuk parapandita sareng ulung dasa sane siteng tur wanen-wanen ngatut ida sang prabu,
18gumanti jaga nyadelin ida. Dane sareng sami matur sapuniki: “Ratu Sang Prabu Usia, iratu nenten wenang morbor menyan pabuat Ida Sang Hyang Widi Wasa. Wantah parapandita katurunan Dane Harun sane sampun kasuciang sane kalugra buat nglaksanayang indike punika. Makaonja iratu saking genahe suci punika. Iratu sampun ngawinang sungkan pakayunan Ida Sang Hyang Widi Wasa, tur iratu nenten kantun malih muponin mertan Idane.”
19Ida Sang Prabu Usia sampun ngadeg irika ring Perhyangan Agung ring sisin pasepane, tur ngagem menyan sane maborbor. Ida raris duka ring parapanditane punika, tur tan dumade raris metu pinakit lepra ring lelatan idane.
20Dane Asarya miwah parapanditane sane lianan raris nganeng-neng lelatan ida sang prabu saha rumasa resres raris mamaksa ida sang prabu mangda medal santukan Ida Sang Hyang Widi Wasa nyisipang ida.
21Sapanglanturipun kantos ida seda, Ida Sang Prabu Usia maraga leteh manut sopacaraning agama, malantaran pinakit idane punika. Ida nenten kalugra malih ngranjing ka Perhyangan Agung. Ida meneng ring purin idane ngraga, macutetin sakancan pamargi miwah pakaryan idane, tur sajeroning punika putran idane Ida Yotam sane mrentah jagate.
22Nabi Yesaya okan Dane Amos sane nyuratang sakancan paindikan sane lianan, sane kalaksanayang antuk Ida Sang Prabu Usia sapanyeneng idane.
23Ida Sang Prabu Usia raris seda tur kapendem ring setra genah pamereman pararatune. Nanging malantaran pinakit idane punika, ida nenten kapendem ring pamendeman pararatune nanging ring tegalan ring samping pamendeman pararatune punika. Putran idane Ida Yotam, ngentosin ida jumeneng nata.


text:
Lontar Sundari Bungkah
10.b. nini di galuh, yen pada tan ngaryanang upacara padine nini di galuh, sarawuh wit punika, nini sri gumanti keni sapan ida batara saking kadewatan, dewa batari nini, batari sri gumanti” sapunika pastun ida sira mpu bawula, ring anak sane tan nganutin upacara ”aku pastu idewa mang
11.a. den idewa cendek tuwuh panadosne, tan maduwe gumi tan paneda, kasangkala antuk leyak barak, karusak antuk padem, kelabu ya ta ring kasaktiane, dados anak utama boya, dados anak madya boya, dados anak sudra boya, yen tan ngawe upacara, tan ngawe upakerti, keni ring pamatun batarane ring kadewatan” anggen ngacep-acepang ida batara karo, mola-molayang parupayan anggan ida batara nawa sangha, tunggal tan nyusup pamargin panadosan punika, raris melesat andus
11.b. ida batara manuju wetan, dados selaka jenar, melasat andus ida manuju kidul dados tembaga mirah, melesat andus ida nuju kulon dados kusiaraga, melasat andus ida nuju lor dados besi kresna, melesat andus ida nuju tengah dados mas mancawarna, punika karincikang jaga ngawe panyengkala, aksengkala antuk api jantos telas puwun, mangdenya bersih sakatah reged-reged idewane, mangden idewa sami pada rahayu, idewa numadi dados manusa, pangawit patut idewa mangeling elingan patuduh manirane,
12. a. sampunang idewa tan eling, yen idewa dados anak lanang, tan dados idewa ampah, sampunang lali ring katurunan idewa, sampunang lali mataken ring pangrasa, mataken ring anak pradnyan, duaning punika jaga ngawe rawose ngaledangin, laksanayang bebratan punika, santukang ngacepang mangda mapikolih dumadine dados manusa, indik hal ayune nyandang takenang ring ida sang malinggih ring suwunge, nyandang timbangang ring kecap aksara kemaon, daweg sampun duur, daweg kantun alit, patut rasayang pataken idewane ring kayun sepi, buntil saha tegul ring hati, nyandang sinahan solahe rahayu punika tur yatnain pisan sampunang lali mataken
12.b. yening momo angkara, malaksana corah, ngambil padruwen anak lianan, upayane sapunika kabawos dharma tan patut, tan pariwangde jaga kalebokang ring kawah apine, yen dados anak istri sampunang lali ring pakeling manirane batara karo, duaning kabaos watek dewata, sami ngambel sanjata (mantra, tidak diposting)
13.a. (mantra lanjutan tidak diposting)
13.b. (mantra lanjutan tidak diposting)
14.a. (mantra lanjutan tidak diposting) ring sampune puput ida ngardi jagat, buwana bumi akasa, sampun puput kadi sujatine, wenten mangkin desa-desa, ngebekin negara punika, makelijih punika antuk mirah, mabias antuk podi
14.b. wenten mangkin kabawos agung pangawit, sami maraga sakti wisesa, tan saman pada, tan wenten ngungkulin, luhur ida wenten ngluhurin, luput idane tan wenten ngluputin, saktin ida tan wenten saktian, riantuk kaunggulan ida, puniki sane kawastanin watek nawa sangha, sujatin ipun ring sampune puput antuk ida ngardi gumi kalawan langit, gunung kaping kalih segara, sapuniki pawarah ida batara karo, sadaweg durung makanten punapa-punapi, durung wenten raos, ping rihin batara mangardi besi, wenten ja sakadi gadgad ageng idane, raris magentos rupa
15.a. gadgad dados ka, magentos rupa ka punika dados pajenengan, dados dewa kabatek antuk luhur idane tan sida antuk ngrawosang, punika dados pangenter jagat, panegara sami, puniki marupa panyungsungan ring sabatan langit, yen wenten anak tan nyungsung, pada anak punika manusa, sujatine boya anak punika manusa, nanging sato sujatin ipun, sapunika katuturan ipun sane rihin, mangkin ida batara brahma muputang pamurtin ida, batara brahma dados sira
15.b. mpu pradah, andus ida batara brahma dados mpu bawula, sabeh ida batara brahma dados sira mpu siwa gandu, sira mpu pradah dados pande, apah, teja, bayu, sabda, idep raris dados ida manusa, tan lian sira pande, maparab sira pande ajiwesi sakancan dawe idan ida maurukin sastra agama, raris wenten metu tutur, wenten metu usada, wenten metu pakeling-pakeling, salwir runtutan usada, wenten agem-agem usadane, taler
16.a. tenung usada, kandan paribasa, sepat siku pameneng, puniki dados uger-uger yen anake mamande besi, benjangan yen sampun sira pande husan mahurip utawi padem, puniki pajenenganne wajikin, anggen mresihin sawane punika, salwir malan ipun, salwir dosan ipun bresih sami karuat, sami pada udep, yen tan tirta pajenengane kanggen mrastita sawan sira pande, boya kadi sawan sira pande, nanging pateh kadi sawan anak sudra ipun, taler kadi bangken ubuhan ipum, yen sira pande eling ring katurunan ida
16.b. sira pande, eling ring kapandean, maraga batara brahmarsi, sampunang idewa lali ring pinget ida batara brahma, duaning kawentenane marupa tunggal pajenengan, sane mawasta senjata eng (gambar), sakancan wargan sira pande, puniki sane patut katuwutang antuk sira pande, sakancan sane ngalinggayang pajenengan idewa, yan tan pada nganutin sapangandikan ida batara brahmarsi, palan ipun jaga rusak sira pande, sapunika pawarah ida batara brahma, yen eling sira pande benjangan, puniki puja pangentas-entas rikala rawuh pademe, sapunika
17.a. pasemetonan sira pande, yen sampun huning ring pangentas-entas ngalinggayang puja nganggen bajra, raris ngastawa, huning ring warah-warah agama, huning ring awig-awig, taler sepat siku pameneh, ida pinaka sane kamanggehan dados mresihin leteh-leteh atman ida sira pande, anggen kahuripan, anggen pembonan, sang detya kalamertyu jiwa sujatin ipun, sampunang malih idewa nunas ring sang brahmana lianan, napi awinan duaning sang brahmana sang brahmana durung huning nguripang besine, nguripang gangsa, yen sang brahmana sampun huning
17.b. ring nguripang besi, taler tan kayun ida sang brahmana nganggen sungklit, raris ngentas sawan sira pande, raris susud kabrahmanan ida, karawuhing sang prabu, keni surud pikolihan ida, rawuh maka sami telah gading, duaning sira pande marupa kasakten ida sang prabu, taler dados hurip manusa, pawarah ida batara brahma, yen pawikan ida sang prabu sane ngambel jagat, sampunang ngadukan pande punika, mawastu rusak pakolihan sang prabu, sapunika wacanan ida batara
18.a. brahmagni loka, kapastu olih hurip wesi, punika aksara sane kasungkemin antuk sira pande, wenten wacanan ida batara brahmagni, ring sira mpu bawula, malesat ida raris ida dados ula agung, ida dados naga basukih, jati sakti mawisesa, malesat ida naga basukih dados raja dewata, tedun ida ke mrecapada maraga arca ida, sane wenten ring dalem purwaka, mawinan wenten panyungsungan manusa, kasiwi antuk jadma maka sami, saking latun ida
18.b. batara brahmakawi, mijil rajawesya, wenten mangkin watek pamangku, pamangkun ida dalem purwabumi, wenten nututin mijil, mawasta rajaksatrya, wenten pangamong ida dalem purwaka, wenten taler dalem maspahit, wenten malih bagyan-bagyan ring maspahit, puniki marupa pancer ipun ring maspahit punika, wenten ratu ring maspahit, maparab sang ratu putra, paican ida batara karo, barak ring selem, wenten rajaputra sinarengan ida mijil
19.a. saking maspahit, kiwa lawan tengen, ngandika rajaputra ring pamangkun ida, puniki kawentenan idewa sane dumadi, dumadi manusa, sami idewa ngecapang mangda majengan sami, pada malaku-laku pangupa jiwa, tan wenten idewa polih genah, tan wenten polih pidabdab, tan polih nuturin, idewa anak sane tan polih pakaryan, sami idewa wantah ngajengan don-don kayu, nanging idewa sami anak sane mahurip, sapunika pawacanan ida sang rajaputra, ring para pangemong ida sang ratu
19.b. putra, puniki wenten sira pande ajisakti, ruruh mangda panggihin idewa para pangemong, aturin raris ida ngaryaning sakancan prabot anake dadi manusa, wenten sira pande sane kandikayang makadi ida pande ajisakti, medal raris sira pande, tumuli kandikayang antuk sang prabu mangda makarya prabot anak magawe, mangkin sira pande ngregep tingkah punika, hana ta sajengku, gumelar aku sangkaning murub makatar-kataran, raris mijil sira batara brahmagni wisnu saking song-song irung, karna, saking cangkem medal besi, waja, campuh waja kalawan besi punika, tumuli dados sanjata kris,
20.a. wenten mangkin kris senjata, dados pakemit ida batara ring gunung meru maspahit, malih wenten cahcahan besine, punika dados sakancan prabot jadmane sami, katah sami prabote duaning sampun sami genep, makadi pakardin ida sira pande ajisakti, wenten anak medal makarya sakancan ane kasaratang antuk imanusa, mabaktaan mauruk anake sami sakadi imanusa, wenten pitutur anak sane ngandikayang ring imanusa, idewa manusa sareng sami, nyandang mataki-taki idewa mawak manusa,
20.b. malajah masolah, malajahin unduk-unduk, saling pakeling sareng timpal idewa, sami ngesepang kadi pakeling ida sang ngandikain, karawuhin sang makarya, sang ngaprestaka, saking swecan ida sang prabu ring imanusa, maicain prabot anak sane nyaga ngaga, raris makarya sami anake ngambil blakas, saling rebut sareng timpal ipun, sami pada makumpul-kumpulan sane ngagam sami anake punika makarya pondok kandang-kandang, kubu-kubu, sami ipun saling rebut
21.a. sareng timpal, ne mangkin tedun ida batara brahmakawi, wenten sabdan ida batara brahmakawi sane ngawi wenang, wenten pituduh ida batara, wenten sira mpu siwagandu, ida dados brahmana, santukan puput ledang nyingak rauh sang makarya, anake kandikayang, anake melaksana, sang mangardi, sang ngarawos, sang ngantenang anake, masolah rahayu, wenten atur ida sang sira pande ajiwesi, duaning ida sang ajiwesi maraga pamucuk sor kalawan luhur, wenten paridadab ring jagate
21.b. marupa utama pisan sami, sapuniki atur sang ajiwesi, ring sang brahmana, duaning sang brahmana durung mabresih, mangkin ida patut ngelaksanayang padiksan, patut masucian, ring sampun puput padiksan kawikone, mawasta ida sang wiku, pamuput ida sang ajiduru sujatin ipun, maraga siwan manusane, katodya antuk ida batara pasopati, kasaksinin antuk sanghyang surya candra, nawasanghane, nawarsine, tedun taler sami prakanca, kasahsahang
22.a. katulis untuk bagawan panyarikan, jaksa, jejeneng, pasek dangka, ngukuhin, duaning ida munggah menek lingga, menek saji makadi sekah, tan sah linggihang ida adi purnajiwa, tan mari ida maurikin kadharman, sampunang lali ring angga sarira, patut tumusang pisansane ring jaba kalawan ring jero, patut tunggalang, satata sabda bayu idep, sane medal ring muncuk lidahe, pamekas lidahe, urung-urung gending, papusuhan, ati, limpa
22.b. paparu, bebuahan, punika sane marupa pitara ring raga, nyali marupa panataran majapahit, punika patut sikiang ring angga, sampunang caluh-caluh, sampunang lali ring palinggih, sapuniki pangandikan ida sanghyang indra, yen idewa obah ring palinggih, masolah boya-boya, loba angkara, masolah corah, tan mapakayun sang putus, masolah rusit ring anak luh lianan, malih ngrawos bangras, salah-salah marebat, salah-salah ngacepang anak istri, malih ring semeton mantu, edan prana kabawos punika, taler kabawos cabul,
23.a. kabawos romon, yening sapunika ibuk paling kayun sang malinggih, boya ida kadi anak patut kabaktinin, mawastu leteh panagaran ida sang prabu, karusak antuk dewa pangruge ring kahyangan, maliha katah panyakit rawuh ring paradesa sami, kaletehan sang brahmana, olih ida sang ajiwesi, kapastu olih ida sang batara indra, madak ida sang wiku dados bojog, ida sang istri kapastu olih ida batara wisnu, mangda dados irengan, parisentanan ida sareng keni sami,
23.b. pastun ida sanghyang indra, kasabatang sang brahmana punika, karawuhing putra putun ida, yen ida bagawan astiti ring kahyangan, sayang asih ring pasemetonan, malih ring kadang warga, tumuli ngandika ida batara indra ring ida bagawan, benjang-benjangan idewa jaga madeg agung, yen idewa makayun mangda pageh muponin kapurusan parisentanan idewa, idewa salampah laku, wenten santanan idewa madeg agung, sampunang pisan ngimpasin kecap aksarane, kasungkemin antuk ida ajiwesi, sapunapi swakaryan ida sang ajiwesi, ida makarya mamande
24.a. besi, ida ngamargiang usada, kecap sastra saha tatabasa, ngajahang agama malih tenung ring anak sakit, parisolah anak prajnyan, ngamargiang sepat patitis, siku-siku pameneh, puniki sane kasungkemin kunggahang kadadosan acakep, puniki kecap aksara puja mantra, anggen ngaskara, anggen pangentas-entas, mantra sakti mawisesa,anggen ring kantun mahurip katekaning padem santanan idewa, sakadang wargan idewa, sane jenek ring dija-dija kemaon, puniki dados amongan sira pande wesi, asing-asing nyungkemin aksara puniki
24.b. pamekas kabawos sira pande, yening tan nyungkemin aksara puniki, boya punika pande, santukan tan tata huning ring angga sarira idewa, ngeninin hurip tekaning pati, sinah kapastu olih sanghyang agni, sang ajiwesi tedun kamayapada, ida dados sira pande wesi, katah lelintihan ida sira pande makadi sor kalawan luhur,
25.a. santukan sira pande sampun huning ring sarin angga sarira punika, huning ring sekar angga sarirane, taler huning ring rawuh woh angga sariran idane, putus ida ring sastra kapandean, mawinan wenang sira pande mangentas entas punika, sadesa sakancan kadang wargan ida sira pande, lebih-lebih anak lianan taler wenang, maliha ngamargiang pabresihan, duaning sira pande huning ring kawit kamimitang, huning taler ring paileh nyuarang genta pinara pitu, teleb ngugonin sastra sangha, duaning sira pande aji maraga kamimitan, we
25.b. nang ida munggah tedun, sampunang pisan sira pande lali ring kamimitan pande, sampunang nunas tirta ring brahmana lianan, mawastu surud mawak pande, yening sang brahmana nirtain sira pande, tekaning panagaran sang prabu jaga rusak, sapunika pastun ida sanghyang indra, sampunang sira pande masolah boya-boya ring anak kasamen, sampunang ngawe-ngawe solah sane tan manut ring anak ane maraga utama, kadi punika pakeling ida sanghyang indra ring anake mawak manusa sami kadi mangkin, indik paileh
26.a. agaman anake numadi sami, yen anak maraga agung lian pula palin ida, yen anake maraga utama taler lian paileh idane, yening anak dados panjak, yen dadi prajuru lian paileh ipun, saking mahurip jantos padem, yen sang prabu sane ngamel jagat, ngwangun karya sakancan karyan ida, yening ngalumbungang kahyangan, yen ngalumbungan raga, yen mabuta yajnya, yen ngastawa pitara dewa, yen makarya nyekah tur mukur, yen madewa yajnya ngaluwer, sampunang sampunang kataksoning utawi kapuput antuk anak mamanjak, anak dados prajuru
26.b. punika kabawos anak juru tegen, ngawe letuh sakancan karyan idane, ibuk paling sanghyang pitara dewata, tan manggih bagya sanghyang pitara kakaryanang, yen anak tereh agung salwir karyan ida katempungang, yen sang punggawa nyekah tur mukur, kadisapunika patut pidabdab ipun anak tereh agung sampunang katempungang ring anak tos pejuru, duaning tan bina gawe punika, katerima daksina punika antuk juru idih-idih, sanghyang pitara tan kayun maupacara, maupakerti, duaning marupa daksinan ipun iletuh, punika ngawinan makon sang pita
27.a. ra duaning atman ipun wong tani tan maduwe wates, ring paridabdab sang mahagni sareng abun ipun, genah ipun ring sor, sepungan ipun munggah , rauhin sang brahmana keni taler sepungan ipun, kadi sapunika pidabdab ida sang prabu makardi rahayu, samaliha laksanan anake dados panjak, anak dados juru arah-arah, anak malaku dagang, anak juru tegen, juru gae, lian upacaran ipun ring sor, yen ngwangun karya kadi anak tereh agung, ngalumbung ring sanggar ipun, ngaturin sang brahmana narpana, sampunang ngwangun sanggah dengen, laksanan ipun negtegang, ngingkup
27.b. mepetik, madudusan, nuwur batara kahyaangan, sane muput wantah punggawa, ring sampun puput karyan ipun, karusak antuk anak tan katon, kapastu antuk anak tan makanten, saturunang ipun kapunahang, huwus kita dadi manusa, malihe paileh anake dados prajuru, yen sampun ipun padem sampunang ipun nyekah, sampunang mukur, duaning indike punika boya pagenahan ipun, mangunang
28.a. penyekahan patut ipun wantah masakap-sakapan kemawon, sasakapan punika tunas, ngwangun ogya, ngwangun adegan ipun, ngaturin dadukun ipun malih, aturin mangda nyaksiang sasakapan ipun, santukan genah ipun ring sor, yening idewa mamada mada sang ksatriya, kentungang idewa ring kawah endute, manira sanghyang indra mastu idewa, dwaning idewa nguak warah-warah manirane, maliha tingkah anake ngaku-ngaku, boya wikan ngaku wikan, boya putus mambek putus,
28.b. punika edan prana kabawos ipun, balikin ipun ring sampune padem, jadma kadi punika kabanda olih ida batara yama, tan pariwangde ipun kakleblebang ring kawah tambragomuka, sapunika nyandang kahuningin antuk idewa, dwaning ipun tan huning ring kasucian kecap aksarane, tan huning ring suku, surang malih panugrahan tedong kalawan taling, kadi punika patut kahuninginantuk idewa, pikolih sang ngaku-aku, sane encen warnan ida, yen ksatriya hurip wesi ngagem kapandean, ksatriya brahmana ngagem paswamban, ksatriya mahottama ngamelang
29.a. panjak, mawinang sampunang ngaku-aku, tan pariwangde idewa kaleblebang ring kawah tambragomuka, sapunika kasinahan ipun, wenten ratu ngentosin dados ratu, mamuder jagat, mutusang ring anak tos kawula madeg agung, wenten wacanan ida sanghyang indra, ring sang ratu sane madeg agung, sampunang nguwah uwah, sabdan manira batara indra, sampunang nguwah uwah sasungkeman sira pande, yen sang prabu ngarincikang daya upaya, ngawe panyengkalan sira pande,
29.b. maliha ngawe bingbang kayun sira pande, maliha ngawenin pati sira pande, saha ngawenin karusakan sira pande, sang prabu jaga keni pastun manira batara indra, mogi-mogi surud pabuktian idewa, turmaning punah katekaning pasemetonan taler putran idewa sang prabu surud, maliha sapanitisan idewa surud sami, sasoring akasa, duaning kena pastun manira sanghyang indra, sujatin ida pande kawi pangawit dados gadgad daweg kantun suwung, yen sang prabu nyaratang sasemetonan ki pande, makayun ida nganggen rabi, sabdan ida
30.a. sanghyang indra, tan kalugra sang prabu ngambil sametonan pande, sasoring langit sami tan kadadosang, ngambil sameton sira pande, dwaning jaga ngawinang sasemetonan ida kabrorot, tedun treh sira pande, yen pade kanggen rabi, surud pande punika, sang ngangen rabi karusakang antuk sakadang wargan sira pande, dwaning sira pande, maraga pancer jagat, kabawos sor liwatan sor, kabawos luhur liwatan ring luhur, kabawos ida, pun-hana-guni-hana-wong, sapunika sajaten sira pande kabawosang paragan ida batara brahma, pangadeg ida batara guru, mapesengan sira mpu pradah, sakadang wargan ida
30.b. ki pande, yadiastu tan mamande, tan makarya ring besi, lamun tos ipun pande, raris tan pisan naenin ngaturang bakti ring pajenengan pande, tan jaga lasia landuh sira pande, satata jaga katiben gering, manggih banget pakewuh, asapunika mangda kahuningin, anak sane tan huning ring kajaten panumadian, pateh kadi ubuh-ubuhin sujatin ipun, sapunika wacanan ida sanghyang indra ring sang kawi, dwaning sampun puput pawangun ida batara, pawangun sira ibu, maliha lintang ring sasih kapitu dadinan ida sang kawi, patut idewa mangunang panerus pametel
31.a. cacakan rahina wengine, ida batara malinggih ring luhuring akasa, ida tan pangucap, (mantra, tidak diposting), wenten pakeling ida duaning putus kawitan sundari bungkah puniki pamutusdalem palinggih, anggen mutusang indik pralaya, pati kalawan hurippuniki puja idane
31.b. batara pasupati, sane kakardi olih ida batara tiga, dados ageman sira pande, kabakta saking majapahit, kapakayun anggen ngardi karahayon sira pande, jangkep pula pali kraman sira pande, sakancan panganggen jadmane ring mrecapada, tan samanpada ida, maliha antuk puja puniki, saking hurip rawuhing padem, puja puniki sampunang obah, saha kapingitang ida ring majapahit, patut pingitang duaning ila-ila panadosan ipun, pati tekaning hurip, puja puniki aketi nem laksa, sakadi palinggih ipun, yening ngaskara
32.a. karawuhing pangentas-entas, sadya jaga kapanggih antuk ipun, rawuhing putu buyut jaga manggih bagya, nyidayang sira pande wesi sane katiben neraka corah sakancan punika, sasangi salwir saud rawos, sami pada karuat, ulihan sami pada jati-jati ring puja puniki, pujan ida sira pande wesi, puniki kasungkemin antuk sira pande, puja pangentas entas, marisuda kahiwangan manusa (mantra, tidak diposting)
32.b. (lanjutan mantra, tidak diposting)
33.a. (lanjutan mantra, tidak diposting)
33.b. sapuniki carane makarya toyan anak padem, saji, mas pripihan berat sepeha, madaging ali-ali berat sepeha, socan ipun mirah, runtutan ipun sarwa wija, salimped payuk punika, benang dados roras, ileh payuke, ingsahin dumun, sampun puput ukupin menyan, madaging tulis dasa bayu, bebehin sekar bibih payuke, dagingin toya, wadahin payuk anyar, ingsahin dumun, (mantra, tidak diposting), malih ukupin menyan (mantra, tidak diposting)
34.a. ukupin (mantra, tidak diposting) embonang (mantra, tidak diposting) celempungan pripihan saha ali-ali punika (mantra, tidak diposting) cendana, wija beras pinakautuh, celempungang tunjung walwalan, sekar kalpika (mantra, tidak diposting)
34.b. (mantra lanjutan, tidak diposting) tibakang sekarura, lalang roras guli panjang ipun, sehet mingmang cendana, wija saha langlang celempungang (mantra, tidak diposting), sampun puput, tibakin langlang panjang ipun sahasta akeh ipun satus kutus, malih padang lepas, candaria wija (mantra, tidak diposting) ilehang ping tiga ring, bibih payuke ping kalih, turuhang toyane ring payuke, kapakayun atma sang padem sampun belas saking sawan ipun, melesat
35.a. nuju ka suwunge uttama, ang , ah, pikolih ida mantra prayoga, boya wenten mialangin tresnane ring sawan ipun, prasida lepas sagin ipun genep, puniki toya tabah (mantra, tidak diposting)
35.b. malih panglepasnya (mantra, tidak diposting), mantraning alepas (mantra, tidak diposting), carane ngenjutin sawa ring patulangane, gamel kayune madaging api, ngarepin sawa, mantra
36.a. (mantra, tidak diposting) raris kitukang kayunekagamel mider tengen ping tiga (mantra, tidak diposting) raris ancung-ancungang apine ring batan sawa ping tiga, (mantra, tidak diposting) raris genahang apine ring batan sawane, (mantra, tidak diposting), mantra lis nirtain caru, sarwa kapuponin, ngalepasang sakancan sane kapangan, ngalepasang atman sang padem, saha
36.b. salwir mati lepas antuk punika (mantra, tidak diposting), ngawe paripurna sarwa aturane, malih sarwa sane katurang, yening ngentas malih maperas perasan (mantra, tidak diposting) siratang tepung tawar, sambehin sekarura saha nasi aone, sapuniki kadadosang aturane asing-asing katurang wenang mantra wiseshae uncarang ping rihin, sane encen punika
37.a. (mantra, tidak diposting)ring sampune telas mantrane asing patut katurang punika, dados mantran toyane anggen nyiramang, (mantra, tidak diposting), katibakang toyane ring pasareane, nyiratang toya (mantra, tidak diposting)
37.b. (mantra lanjutan, tidak diposting) tibakin dukut lepas, (mantra, tidak diposting), sapuniki mantrane ngawe tirta, sarwa sane kandikayang celempungin sekar toyane (mantra, tidak diposting)
38.a. (mantra lanjutan, tidak diposting)
38.b. (mantra lanjutan, tidak diposting)
39.a. (mantra lanjutan, tidak diposting)
39.b. (mantra lanjutan, tidak diposting)
40.a. (mantra lanjutan, tidak diposting)
40.b. (mantra lanjutan, tidak diposting)
41.a. (mantra lanjutan, tidak diposting) sayut kalih, lis, tepung tawar, sibuh payuk panglukatan (mantra, tidak diposting) siwakrana (mantra, tidak diposting)
41.b. (mantra lanjutan, tidak diposting)
Telas tutur puniki
sumber: web warga pande


text:
Sabda
1Ida Sang Hyang Widi Wasa ngandika asapuniki: “Padingehangja Ulun ih anak ane mabudi rahayu, ane teka nunas ica teken Ulun. Ingetangja batu kaange ane laad dadi tongos kitane, tur ingetangja bangbange ane dadi laad tongos kitane kaconcong.
2Ingetangja Abraham muah Sara leluur kitane ane nurunang kita. Dugase Ulun ngesengin Abraham ia tonden ngelah pianak. Nanging Ulun ngamertanin ia tur ngicen ia pianak. Ulun ane ngadakang katurunannyane dadi liu pesan.
3Ulun lakar nyinahang sih kapiolasan Ulune teken kota Yerusaleme, nah ento anake makejang ane nongos di uug-uugannyane. Yadianja tanahnyane suba magoba tegal melakang, Ulun lakar ngubah ento apang dadi taman, buka tamane ane adakang Ulun di Eden. Ditu lakar ada kasukan muah kaliangan tur kidung puji-pujian muah atur panyuksma lakar katur teken Ulun.
4Ih kaulan Ulun padingehangja pangandikan Ulune. Ulun lakar nguruk parabangsane tur pidabdab Ulune lakar nyuluhin ia.
5Ulun lakar enggal rauh buat ngrahayuang ia. Masa kamenangan Ulune suba paek. Ulun ngraga lakar nitah parabangsane. Gumine ane joh-joh pada ngantiang rauh Ulune. Ia ngantiang tur ngajap-ajap Ulun, buat ngrahayuang ia.
6Pada nulengekja ka langite, tur pedasinja gumine! Langite lakar ilang buka anduse tur gumine lakar sayan nyag buka kambene ane suba buuk. Jlemane ane nongos ditu lakar mati buka buyunge. Sakewala kaluputan ane adakang Ulun lakar langgeng, tur kamenangan Ulune lakar langgeng salawas-lawasne.
7Ih anak ane nawang unduk ane patut, anak ane nyak ngincepang paurukan Ulune di atinnyane, edaja kita takut yen kita cacada muah nistaanga baan anake.
8Anake ento lakar sirna buka panganggone amah ngenget. Nanging kaluputan ane adakang Ulun lakar langgeng, tur kamenangan Ulune lakar langgeng salawas-lawasne.”
9Matangija duh Ratu Sang Hyang Widi Wasa, tur tulungja titiang! Gunayangja kakuasan Palungguh IRatune tur rahayuangja titiang. Gunayangja kawisesan Palungguh IRatune punika sakadi duke nguni. Inggih punika rikala Palungguh IRatu mukang-mukang ulam agunge sane mawasta Rahab ring segarane.
10Palungguh IRatu taler sane ngetuhang segara miwah makarya margi ring selagan toyane, kantos anake sane rahayuang Palungguh IRatu mrasidayang nglintang saha rahayu.
11Anake sane luputang Palungguh IRatu prasida rauh ring Yerusalem saha liang, makidung tur masuryak, duaning gargitannyane. Ipun pacang muponin bagia salawas-lawasnya tur luput saking pakewuh lan kaduhkitan.
12Ida Sang Hyang Widi Wasa ngandika asapuniki: “Tuah Ulun ane ngranayang kita siteng. Apa awanane kita takut teken manusa pada ane tuara lebihan tekening padange?
13Suba engsapke kita teken Ida Sang Hyang Widi Wasa ane ngadakang kita, Ida Sang Hyang Widi Wasa ane ngebatang langit muah masang dasar gumine? Apa kranane kita tetep takut teken anake nindes kita muah teken anake ane suba sedia nyirnayang kita? Brangtinnyane tusingja buin makelo nu nempuh kita.
14Anake ane mapangkeng lakar enggal kabebasang. Ia lakar muponin tuuh dawa tur lakar tansah maan pangupa jiwa ane buatanga.
15Ulun ene Ida Sang Hyang Widi Wasa Widin kitane. Ulun ane ngaduk pasihe tur ane ngawinang ombake makuug. Parab Ulune, nah ento Ida Sang Hyang Widi Wasa Ane Maha Kuasa!
16Ulun ngebatang langit tur masang dasar gumine. Ulun ane ngandika teken kota Yerusaleme kene: ‘Kita kaulan Ulun! Ulun suba maang kita purukan tur Ulun nyayubin kita aji tangan Ulune.’”
Indik
17Ih Yerusalem matangija! Tangiangja ragane tur ngadegja! Ragane sampun nginum ukuman sane kapaicayang antuk Ida Sang Hyang Widi Wasa sajeroning pidukan Idane. Ragane sampun nginum ukumane punika, tur punika ngawinang ragane srayang-sruyung.
18Nenten wenten anak sane nandanin ragane tur nenten wenten saking pantaran rakyat ragane sane ngisiang ragane.
19Bencana sane nikel ping kalih sampun nibenin ragane. Gumin ragane sampun karusakang malantaran perang, samaliha rakyat ragane sampun padem kasayahan. Nenten wenten anak sane olas ring ragane.
20Rakyat ragane pada nyeleati ring tanggu-tanggun margine uli krana kaleson. Ipun waluya sakadi kidange sane keni jaring ijuru borose. Ipun sampun keni kawirosan bebendun Ida Sang Hyang Widi Wasa.
21Ih rakyat Yerusalem, sane nandang sangsara, ragane sane srayang-sruyung sakadi duk ragane punyah.
22Ida Sang Hyang Widi Wasa, Widin ragane nindihin ragane tur ngandika sapuniki: “Ulun lakar ngejohang cawan pidukan Ulune ane laad paicayang Ulun teken kita. Kita tusing lakar buin nginum ane ngranayang kita srayang-sruyung.
23Ulun lakar maicayang anggure ento teken anake ane nindes kita, teken anake ane ngranayang kita nylempang di rurunge, tur nyekjek kita waluya buka nyekjek endut.”


text:
Pakel
1Parasemeton, tiang meled mapakeling semeton sami, indik pamargin leluur iragane nguni ngiring Dane Musa. Dane sami kasayubin antuk mega, tur sami pada nglintangin Segara Abang saha rahayu.
2Sajeroning megane punika miwah sajeroning segarane punika dane sami pada kalukat dados pangiring Dane Musa.
3Dane sami pada ngajengang roti sane pateh, inggih punika ajengan rohani,
4tur sami pada nginum inuman sane pateh, inggih punika inuman rohani. Dane sareng sami nginum saking batu rohani sane nyarengin dane. Batune punika tan lian, inggih punika Ida Sang Kristus ngraga.
5Nanging yadiastu kadi asapunika, akeh saking pantaran danene sane tan kaledangin antuk Ida Sang Hyang Widi Wasa, punika awinannya sawan danene mauyagan ring tegal melakange.
6Paindikane punika, makasami dados conto buat iraga, buat mapakeling iraga, mangda iraga sampunang jaga ngedotang paindikan-paindikan sane tan patut, pateh sakadi sane kalaksanayang antuk leluur iragane nguni.
7Samaliha mangda sampunang iraga nyumbah arca-arca sakadi sane sampun kamargiang antuk makudang-kudang leluur iragane, sakadi sane sampun kasuratang ring Cakepan Sucine: “Lantas anake ento pada negak laut pada mangan nginum; sasubane ento lantas pada maigel-igelan.”
8Sampunang pisan iraga macecabulan sakadi sane sampun kalaksanayang olih makudang-kudang leluur iragane punika, sane ngawinang dane seda sareng tigalikur tali akehipun sajeroning arahina.
9Tur sampunang pisan-pisan iraga mintonin Ida Sang Panembahan, sakadi sane sampun kamargiang antuk makudang-kudang leluur iragane kantos dane seda cotot ula.
10Tur sampunang pada pakrimik, sakadi sane sampun kalaksanayang antuk makudang-kudang leluur iragane nguni, kantos dane kasedayang antuk Malaekat Patine.
11Indike punika sami sampun nibenin dane, minakadi dados conto, pabuat anak tiosan, tur makasami kasuratang mangda dados pakeling buat iraga sane urip ring masane mangkin, inggih punika ring masa pamuput jagate.
12Punika awinanipun sapasiraja sane marasa ring dewekipune kukuh, patut tansah yatna, mangda sampunang ipun labuh.
13Gegodan-gegodan sane sampun nempuh ragan semetone, punika gegodan sane taler biasa nempuh sawatek manusane. Ida Sang Hyang Widi Wasa punika satia tuu, punika awinannya Ida tanja pacang manggayang parasemeton kagoda langkungan ring kakuatan semetone. Rikalane semeton keni gegodan, Ida jaga mapaica kakuatan, mangda semeton mrasidayang ngarepin gegodane punika tur ngluputang semeton saking gegodane punika.
14Duaning punika parasemeton sane kinasih, kelidin pisan indik nyumbah arca punika.
15Tiang matur ring semeton sakadi anak sane wicaksana. Becikang makayunin atur tiange puniki!
16Yening iraga nginum saking gelas sane madaging merta, tur pabuat gelase punika iraga matur panyuksma ring Ida Sang Hyang Widi Wasa, boyake punika patunggilan sajeroning rah Ida Sang Kristus? Samaliha rikala iraga nunas roti sane gompes-gompes iraga, boyake punika patunggilan ring anggan Ida Sang Kristus?
17Santukan roti punika wantah abungkul, dadosipun iraga puniki yadianja sareng akeh, nanging dados mawak tunggal, santukan iraga sareng sami pada ngajengang roti sane abungkul punika.
18Becikangja nlektekang bangsa Ibranine: Anake sane polih ngajengang ajeng-ajengan sane katurang ring genah aturane, ipun taler polih duman ngaturang ayah ring genah ngaturang aturane punika.
19Punapike sane tuek tiang antuk baos tiange puniki? Punapike arca-arca wiadin bebanten sane katurang ring arca-arca punika sawiakti mapikenoh?
20Sane tuek tiang inggih punika: mungguing bebanten anake sane katurang ring genah aturan arca-arcane, boyaja katurang ring Ida Sang Hyang Widi Wasa nanging katurang ring setan-setan. Tiang tan lila, yen semeton matunggilan sareng setan-setane punika.
21Semeton nenten patut nginum saking gelas Ida Sang Panembahan, wusan punika raris nginum saking gelas setane. Semeton nenten patut sareng-sareng ngajengang ring perjamuan Ida Sang Panembahan, wusan punika raris ngajengang ring perjamuan setan punika.
22Punapike iraga mamanah mangda Ida Sang Panembahan iri ring pakayunan Idane? Punapike iraga mitaenang, mungguing kuasan iragane langkungan ring Ida?
23Wenten anak mabaos kadi asapuniki: “Iraga dados malaksana sakita karep iraga.” Punika sawiakti, nanging boyaja makasami mapikenoh buat iraga. Iraga dados malaksana sakita karep iragane, nanging boyaja makasami becik buat iraga.
24Sampunangja wantah makayunin kabuatan semetone niri kewanten, nanging patut taler semeton sareng-sareng makayunin kabuatan anak tiosan.
25Semeton dados ngajengang sawatek ulame sane kadol ring pasar, saha tan perlu nureksain, malantaran sumelang pakayunan semetone.
26Santukan kecap Cakepan Sucine sapuniki: “Jagate miwah sadagingipun sami punika druen Ida Sang Panembahan.”
27Yening semeton kaundang majengan antuk anak sane tan pracaya ring Ida Sang Panembahan, tur semeton taler sampun nampi undangane punika, ajengangja saluiring sane kasodaang pabuat semeton saha tan perlu malih nureksain malantaran semeton marasa sumelang ring kayun.
28Nanging yen wenten anak mabaos ring semeton: “Ajeng-ajengane puniki surudan arca!” Yen asapunika sampunangja ajenga surudane punika, lantaran wenten semeton sane maosang miwah malantaran semeton sumelang ring kayun.
29Sane dados tetujon tiange, boyaja sumelang ring pakayunan semetone niri, nanging sumelang ring manah anake sane lianan punika. Menawita wenten semeton sane mataken: “Napi awinanipun kabebasan tiange kawatesin antuk sumelang manah anak lian?
30Yening tiang sampun ngastawa matur panyuksma ring Ida Sang Hyang Widi Wasa buat dedaarane sane tunas tiang, napi awinanipun anake nyadcad tiang ulihan tiang nunas dedaaran sane sampun astawayang tiang punika?”
31Napija luire sane laksanayang semeton, yadiastun mangan wiadin nginum, laksanayangja punika sami buat ngluihang Ida Sang Hyang Widi Wasa.
32Sampunang pisan semeton kantos ngawinang santul pakayunan semetone tiosan. Yadian ipun punika anak Yahudi wiadin anak Yunani, wiadin pasamuan druen Ida Sang Hyang Widi Wasa.
33Tinutinja tiang! Tiang setata ngusahayang mangda mrasidayang ngardi liang manah anake sami ring saluiring paindikan. Nanging boyaja buat kapentingan tiange, sakewanten buat kapentingan anake sareng akeh, mangda anake punika sami prasida karahayuang!